title: Waldstädte

text: Waldstädte () on Korkea-Reinillä sijaitseva historiallinen alue nykyisen Saksan ja Sveitsin alueella. Alue oli 1800-luvun alkuun asti Habsburgien hallitsemaa aluetta, Vorderösterreichia.


title: Waldstädte

text: Waldstädte sijaitsi kuuden nykyisen Reininlaakson kaupungin alueella:


title: Fjell

text: Fjell on kunta Hordalandin läänissä Norjassa. Fjellin kunta perustettiin 1. tammikuuta 1838. Kunta koostuu useasta saaresta Bergenin länsipuolella. Tammikuussa 2013 tehdyn väestönlaskennan mukaan Fjellin kunnassa oli 23 777 asukasta.


title: Fusa

text: Fusa on kunta Hordalandin läänissä Norjassa. Fusan kunta perustettiin vuonna 1856, kun se erotettiin Osin kunnasta. Hålandsdal ja Strandvik erotettiin Fusasta 1. tammikuuta 1903 ja yhdistettiin uudestaan 1. tammikuuta 1964. Tammikuussa 2013 tehdyn väestönlaskennan mukaan Fusan kunnassa oli 3 818 asukasta.


title: Granvin

text: Granvin on kunta Hordalandin läänissä Norjassa. Granvinin kunta (silloinen "Graven") perustettiin 1. tammikuuta 1838. Vuonna 1858 kolme pitäjää sisältänyt kunta jaettiin kolmeen erilliseen kuntaan; Granvin, Eidfjord ja Ulvik. Tammikuussa 2013 tehdyn väestönlaskennan mukaan Granvinin kunnassa oli 904 asukasta.


title: Sten Tolgfors

text: Sten Sture Tolgfors (s. 17. kesäkuuta 1966 Forshaga) on ruotsalainen poliitikko. Hän on maltillisen kokoomuksen entinen valtiopäiväedustaja, joka toimi Fredrik Reinfeldtin hallituksessa ensin kauppaministerinä 2006–2007 ja myöhemmin puolustusministerinä 2007-2012.


title: Sten Tolgfors

text: Tolgfors on koulutukseltaan filosofian kandidaatti pääaineenaan valtiotieteet. Hän on suorittanut asevelvollisuutensa aseettomana palveluksena.


title: Sten Tolgfors

text: Tolgfors nousi Reinfeldtin hallituksen kauppaministeriksi lokakuussa 2006, kun hänen edeltäjänsä Maria Borelius joutui jättämään tehtävän verosotkujen vuoksi. Borelius ehti olla ministerinä vain kahdeksan päivää.


title: Sten Tolgfors

text: Tolgfors nostettiin hallituksen uudeksi puolustusministeriksi, kun hänen edeltäjänsä Mikael Odenberg ilmoitti eroavansa tehtävästä. Puolustusministerinä Tolgfors painotti kansainvälisten kriisinhallintatehtävien tärkeyttä ja korostanut, että Venäjä ei ole Ruotsille sotilaallinen uhka. Hänen kaudellaan Ruotsi luopui asevelvollisuudesta.


title: Sten Tolgfors

text: Tolgfors erosi puolustusministerin tehtävistä Ruotsin ja Saudi-Arabian välisten ohjustehdashankkeiden tultua julkisuuteen. Paljastukset teki Ruotsin radion Ekot-toimitus. Tolgforsin osuus ilmeni löytyneestä puolustusministeriön kirjaamattomasta asiakirjasta.


title: Sten Tolgfors

text: Tolgfors jätti paikkansa valtiopäivillä tammikuussa 2013, jotta voisi ottaa vastaan työpaikan konsulttiyhtiö Rud Pedersenillä.


title: Nefropatia

text: Nefropatia , kansanomaisesti ""munuaistauti"" voi aiheutua pitkäaikaisesta kipulääkkeiden käytöstä tai lyijymyrkytyksestä. Se voi olla seurausta myös muista sairauksista.


title: Parsman III

text: Parsman III () tai Pharasmanes III oli Iberian eli Kartlin (nykyisen Georgian itä- ja keskiosan) kuningas. Hän hallitsi samaan aikaan kuin Rooman keisari Antoninus Pius (138–161). Professori Cyril Toumanoff on ehdottanut vuosia 135–185 hänen hallintonsa mahdolliseksi ajankohdaksi.


title: Parsman III

text: Keskiaikaisten georgialaisten kronikoiden mukaan Parsman oli yksivuotias, kun hänen isänsä Ghadam kuoli vuonna 135. Hän nousi valtaistuimelle sijaishallitsijanaan äitinsä Ghadana, kunnes hän kasvoi täysi-ikäiseksi.


title: Parsman III

text: Antiikin lähteet kertovat Parsmanin ystävällisistä suhteista Roomaan. Cassius Dion mukaan hän matkusti Roomaan Antoninus Piuksen vieraaksi yhdessä vaimonsa, poikansa ja aatelispalvelijoidensa kanssa. Häntä kunnioitettiin erityisesti: hän sai uhrata Capitolium-kukkulalla, hänen ratsastajapatsaansa asetettiin Bellonan temppeliin ja keisari kasvatti hänen kuningaskuntansa pinta-alaa. Tämä saattoi tapahtua vuonna 154. Epäluotettavaan Historia Augustan perustuen tätä Rooman-matkaa on joskus vahingossa pidetty Iberian aiemman kuninkaan Parsman II:n tekemänä.


title: Amazasp II

text: Amazasp II (, joskus latinisoitu muotoon "Amazaspus") oli Iberian eli Kartlin (nykyisen Georgian itä- ja keskiosan) kuningas ja Parnavaziani-dynastian viimeinen edustaja keskiaikaisten georgialaisten kronikoiden mukaan. Amazasp oli kuningas Parsman III:n poika ja seuraaja, ja hänen oletetaan hallinneen toisen vuosisadan lopussa. Professori Cyril Toumanoff on ehdottanut vuosia 185–189 hänen valtakautensa ajankohdaksi.


title: Amazasp II

text: Georgialaiset kronikat kuvailevat yksityiskohtaisesti, kuinka Amazasp voitti maahan hyökänneet alaanit ja teki kostoretken alaanien maille. Hänen neljä vuotta kestäneen hallintonsa kerrotaan päättyneen aatelisten kapinaan, jota Armenian kuningaskunta ja alaanit tukivat. Amazasp surmattiin taistelussa ja hänen seuraajakseen nousi hänen kapinallinen sisarenpoikansa Rev I.


title: Yleisurheilu kesäolympialaisissa 2008 – naisten seiväshyppy

text: Naisten seiväshyppykilpailu käytiin 16. – 18. elokuuta välisenä aikana, Pekingin kansallisella stadionilla. Olympiakultaa voitti venäläinen Jelena Isinbajeva maailmanennätyskorkeudella 505 senttimetriä.


text: Karsintarajat olivat 445 cm (A-raja) ja 430 cm (B-raja).


text:
Ennätykset ennen kilpailua olivat seuraavat:
Finaali käytiin 18. elokuuta


title: Grigor Tatevilainen

text: Grigor Tatevilainen (1346–1409) oli armenialainen munkki, filosofi ja taiteilija, joka vaikutti Tatevin luostarissa. Hän kävi nuorena pyhiinvaelluksella Jerusalemissa, jonka jälkeen hän asettui luostariin, jossa hän opiskeli ja kopioi käsikirjoituksia. Hänen kuvittamansa evankeliumikirja vuodelta 1378 on säilynyt. Hänet vihittiin pappismunkiksi 26-vuotiaana, ja 41-vuotiaana hänestä tuli Tatevin yliopiston johtaja. Hän kirjoitti kymmenisen filosofista ja uskonnollista teosta ja pohti edelläkäyvästi sellaista koulujärjestelmää, joka olisi suunniteltu lapsen iän ja henkisten valmiuksien mukaisesti.


title: Grigor Tatevilainen

text: Grigorin aikana Tatevista tuli Armenian johtava yliopisto.


title: Giuseppe Tomasi di Lampedusa

text: Giuseppe Tomasi di Lampedusa (23. joulukuuta 1896 Palermo Sisilia Italia – 23. heinäkuuta 1957 Rooma), Lampedusan ruhtinas ja Palman herttua, oli sisilialainen kirjailija. Hän ei julkaissut kahta lehtiartikkelia lukuun ottamatta elinaikanaan mitään. Hänen tunnetuin teoksensa on postuumisti ilmestynyt "Tiikerikissa", jonka tapahtumat sijoittuvat risorgimenton aikaiseen Sisiliaan. Luchino Visconti on ohjannut teoksen pohjalta elokuvan "Tiikerikissa".


title: Giuseppe Tomasi di Lampedusa

text: Ylhäiseen mutta omaisuutensa lähes menettäneeseen sukuun syntynyt Giuseppe Tomasi di Lampedusa vietti vetäytyvää elämää, ja yksityiselämä on jäänyt pääosin tuntemattomaksi. Hänen vanhempansa olivat Lampedusan ruhtinas Giulio Tomasi, ja Beatrice Mastrogiovanni Tasca, ja hän oli heidän ainoa lapsensa, kun hänen sisarensa kuoli kaksivuotiaana, jolloin hän itse oli muutaman päivän ikäinen. Tomasilla oli tiivis suhde äitiinsä, joka ainoana pystyi hillitsemään nuoruuden hurjaa menoa. Hän on itse kirjoittanut viihtyneensä lapsena paremmin esineiden kuin ihmisten parissa.


title: Giuseppe Tomasi di Lampedusa

text: Tomasi oli kielitaitoinen ja luki jo nuorena paljon eri kielillä. Suku ei pitänyt hänen kirjallisista harrastuksistaan. Voimakkaan äidin vaikutus esti häntä syventymästä harrastuksiinsa. Vasta äidin kuoltua hän saattoi keskittyä kirjoittamiseen ja muuhun kulttuuriin. Äiti oli itse saanut epäsovinnaisen kasvatuksen ja oli perehtynyt monipuolisesti aikansa kulttuuriin. Äitiä pidettiin erityisen viehättävänä ihmisenä. Äiti opetti Tomasille ranskaa, lisäksi hän oppi lastenhoitajilta saksaa ja myöhemmin englantia omasta halustaan. Huoleton elämä päättyi, kun rakastaja murhasi äidin sisaren.


title: Giuseppe Tomasi di Lampedusa

text: Tomasi valmistui vuonna 1914 Liceo Garibaldista Palermosta ja kirjoittautui Roomaan opiskelemaan oikeustiedettä. Opinnot etenivät huonosti ja hän suoritti vain yhden tentin. Tomasin sukulainen oli diplomaatti, ja hän itsekin tiettävästi suunnitteli diplomaatin uraa, mutta hermoromahdus esti haaveen.


title: Giuseppe Tomasi di Lampedusa

text: Tomasi palveli ensimmäisessä maailmansodassa Italian armeijassa. Hän jäi itävaltalaisten sotavangiksi ja joutui sotavankeuteen Unkariin, josta pakeni Italiaan jalan. Hän oli armeijan palveluksessa vuoteen 1920.


title: Giuseppe Tomasi di Lampedusa

text: Tomasi avioitui 1930-luvun alkupuolella latviansaksalaista syntyperää olleen Alessandra (Licy) Wolff-Stormseen kanssa, joka oli psykiatri. He tutustuivat Lontoossa, jossa Tomasin sukulainen oli suurlähettiläänä. Mussolinin ajan Tomasi vietti pääasiassa ulkomailla, mutta palasi toisen maailmansodan jälkeen Palermoon. Hän toimi jonkin aikaa Sisilian Punaisen Ristin puheenjohtajana.


title: Giuseppe Tomasi di Lampedusa

text: Tomasin ihanne oli Stendhalin "Punaista ja mustaa", josta hän piti luentoja ystävilleen. Hän kirjoitti genovalaiseen lehteen kaksi artikkelia 1500-luvun ranskalaisista kirjailijoista.


title: Giuseppe Tomasi di Lampedusa

text: Tomasi aloitti "Tiikerikissan" kirjoittamisen 1955 ja tarjosi sitä nimettömänä kustantajalle, joka sen kuitenkin hylkäsi. Teos pääsi julkisuuteen vasta hänen kuolemansa jälkeen hänen vaimonsa ansiosta. Se oli ilmestyessään sensaatio ja myyntimenestys. Se palkittiin merkittävällä italialaisella Strega-palkinnolla.


title: Giuseppe Tomasi di Lampedusa

text: Tomasin serkku on runoilija Lucio Piccolo.


title: Giuseppe Tomasi di Lampedusa

text: Palermoon on perustettu Tomasi di Lampedusalle omistettu Parco Culturale del Gattopardo, joka pitää yllä myös internetsivustoa.


title: Halla Margrét Árnadóttir

text: Halla Margrét Árnadóttir (s. 1964, Reykjavík) on islantilainen laulaja. Hän edusti Islantia euroviisuissa Belgiassa 1987 laululla "Hægt og hljótt" (suom. "Hitaasti ja hiljaa"). Laulun sävelsi ja sanoitti Valgeir Guðjónsson. Halla Margrét sijoittui 16. sijalle saaden yhteensä 28 pistettä. Nykyisin hän on oopperalaulaja.


title: Rock ’n’ Roll (John Lennonin albumi)

text: Rock 'n' Roll on John Lennonin vuonna 1975 julkaistu albumi. Se on poikkeuksellinen levy Lennonin soolotuotannossa, sillä se ei sisällä lainkaan Lennonin omia lauluja, vaan coverversioita 1950-luvun rock'n'roll-klassikoista. Levyn kannessa on mustavalkoinen kuva 15-vuotiaasta Lennonista vuonna 1955.


title: Rock ’n’ Roll (John Lennonin albumi)

text: Kun levyä ryhdyttiin tekemään tuottajana toimi Phil Spector, joka kuitenkin katosi omille teilleen kesken levytyssessioiden. Lennon ryhtyi tekemään albumia "Wall and Bridges", jonka valmistuttua hän palasi takaisin vanhojen rock-klassikoiden pariin. Lennon kävi läpi nauhoitukset, jotka oli tehty Spectorin johdolla ja huomasi niiden olevan suurimmaksi osaksi heikkotasoisia johtuen ennen kaikkea siitä, että levytysstudiossa kaikki olivat olleet usein juovuksissa. Lennon kokosi nopeasti uuden yhtyeen ja levytti sen kanssa yhdeksän vanhaa klassikkobiisiä. Sen jälkeen hän paranteli muutamaa aiempien sessioiden aikana levytettyä laulua ja albumi oli valmis.


title: Rock ’n’ Roll (John Lennonin albumi)

text: "Rock 'n' Roll" -albumilta julkaistiin single "Stand By Me", joka menestyi hyvin, kuten itse albumikin. Tämän albumin jälkeen Lennon jäi levytys- ja esiintymistauolle, jota kesti viisi vuotta.


title: Rock ’n’ Roll (John Lennonin albumi)

text: "Rock 'n' Roll" -albumin levytyssessioiden ylijääneistä kappaleista kolme julkaistiin myöhemmin albumilla "Menlove Avenue". Ne julkaistiin myös bonuskappaleina "Rock 'n' roll" -albumin CD-versiolla 2004. Kappeleet ovat "Angel Baby", "To Know Her is to Love Her" ja "Since My Baby Left Me".


title: Rock ’n’ Roll (John Lennonin albumi)

text: Vuoden 2004 CD-versiossa kuullaan myös aiemmin julkaisematon pätkä kappaleesta "Just Because", jossa Lennon lähettää terveisiä "kaikille kotiin Englantiin" ja mainitsee erikseen nimeltä Ringon, Paulin ja Georgen.


title: Yhdeksänvuotinen sota

text: Yhdeksänvuotinen sota (eli Augsburgin liigan sota tai Pfalzin perimyssota) käytiin Euroopassa 1600-luvun lopulla.


title: Yhdeksänvuotinen sota

text: Ranskaa johti tuolloin Ludvig XIV. Hän huolestui kälynsä perintöoikeudesta veljensä Pfalzin vaaliruhtinaan omaisuuteen, ja ilmoitti miehittävänsä Pfalzin varmuuden vuoksi. Näitä miehitysaikeita vastaan muodostettiin Augsburgin liitto. Ranskan ainoana liittolaisena olivat irlantilaiset jakobiitit, kun taas vastapuoleen kuuluivat Pyhä saksalais-roomalainen keisarikunta, Alankomaat, Englanti, Espanja, Savoiji ja Ruotsi. Ranskalaisten puolella oli noin 420 000 sotilasta, kun taas vastapuolella oli vain 350 000 sotilaan joukot. Taisteluja käytiin syyskuusta 1688 syyskuuhun 1697, ja ne levisivät myös Pohjois-Amerikan puolelle. Sodalle olivat tyypillisiä monet piiritystilanteet, kuten varsinaiset sotatoimet aloittanut Philippsburgin piiritys 1688, Monsin piiritys vuonna 1691, Namurin piiritys vuonna 1692 sekä Charleroin ja Barcelonan piiritykset. Marsalkka Sébastien Le Prestre de Vauban oli Ludvig XIV:n piiritystekniikan asiantuntija.


title: Yhdeksänvuotinen sota

text: Rauha solmittiin vuonna 1697 Rijswijkissä, Hollannissa. Ludvig joutui tunnustamaan Vilhelm Oranialaisen Englannin kuninkaaksi ja luopumaan maa-alueistaan Reinin itäpuolella.


title: Yhdeksänvuotinen sota

text: Pian rauhanteon jälkeen Espanjan Kaarle II kuoli lapsettomana, ja vuonna 1701 alkoi Espanjan perimyssota.


title: Arajuuri

text: Arajuuri on suomalainen sukunimi, joka on muun muassa seuraavilla henkilöillä:


title: Heikinheimo

text: Heikinheimo on usean henkilön sukunimi. Nimi on saatu suomentamalla Heikelistä.


title: Sarlin

text: Sarlin voi viitata seuraaviin:Sarlin on myös usean henkilön sukunimi.


title: Oinonen

text: Oinonen on suomalainen sukunimi. Tässä tunnettuja Oinosia:


title: Geronimo (täsmennyssivu)

text: Geronimo voi tarkoittaa ainakin seuraavia:


title: Tyttö tuulesta, poika pimeästä

text: Tyttö tuulesta, poika pimeästä on Sinikka Laineen nuortenkirja vuodelta 1986. Romaani ilmestyi WSOY:n kustantamana ja oli ilmestyessään Laineen kolmas romaani.


title: Tyttö tuulesta, poika pimeästä

text: Kirja kertoo lukiolaisen Annan ja työttömän Mikan seurustelusta ja heidän rikkinäisistä perhesuhteistaan. Siitä huolimatta, että Annan ja Mikan suhteeseen liittyykin monenlaisia ongelmia he ovat erittäin rakastuneita toisiinsa. Laineen luomaa enkelimäistä Annan henkilöhahmoa on pidetty hyvänä esimerkkinä 1990-luvun tyttökulttuuritutkimuksen esittelemästä uudesta tytöstä, jonka toimintaa ohjaa altruistinen individualismi.


title: Tyttö tuulesta, poika pimeästä

text: "Tyttö tuulesta, poika pimeästä" sai Valtion kirjallisuuspalkinnon vuonna 1986.


title: Andrei Aramnau

text: Andrei Mikalajevitš Aramnau (, , (s. 17. huhtikuuta 1988) on valkovenäläinen painonnostaja. Hän kilpailee 105 kilogramman painoluokassa.


title: Andrei Aramnau

text: Vuonna 2007 Aramnau voitti Chiang Main MM-kisoissa kultaa tempauksessa tuloksella 195 ja yhteistuloksella 423, ja saavutti hopeaa työntötuloksella 228. Seuraavana vuonna Pekingin olympialaisissa hän voitti olympiakultaa uudella maailmanennätysyhteistuloksella 436). Hän teki uudet maailmanennätykset sekä tempauksessa (200) että työnnössä (236). Hänellä on myös lukuisia mitaleita nuorempien ikäluokkien kansainvälisistä arvokilpailuista-


title: Valoissa

text: Valoissa on pop/rock-yhtye Indican neljäs studioalbumi, joka ilmestyi 17. syyskuuta 2008.


title: Valoissa

text: Albumi meni ilmestymisviikollaan suoraan Suomen virallisen albumilistan sijalle 3, mikä on Indican korkein sijoitus listalla. Albumin tuotti Nightwish-yhtyeen kosketinsoittaja ja säveltäjä Tuomas Holopainen. Indica toimi edeltävänä talvena Nightwishin Pohjoismaan konserteissa lämmittelijänä.


title: Valoissa

text: Albumin ensimmäisenä singlenä julkaistiin kappale "Pahinta tänään", toisena albumin nimikkoraita "Valoissa" ja viimeisenä "10h myöhässä". Kaikkiin singleihin kuvattiin musiikkivideot.


title: Hugo Dietsche

text: Hugo Dietsche (s. 31. maaliskuuta 1963) on sveitsiläinen kilpauransa päättänyt kreikkalais-roomalaisen tyylin painija. Hän kilpaili 62 kilon sarjassa.


title: Hugo Dietsche

text: Dietsche sijoittui kuudenneksi EM-kilpailuissa 1984. Myöhemmin samana vuonna hän saavutti olympiapronssia Los Angelesissa. Vuoden 1986 EM-kisoissa hän saavutti myös pronssimitalin. Tämän jälkeen hänen ainoa saavuttamansa arvokisamitali oli EM-hopea vuonna 1992. Dietsche päätti uransa saman vuoden olympiakisoihin Barcelonassa, missä hän oli kahdeksas. Kahdeksanneksi hän sijoittui myös Soulin kesäolympialaisissa 1988.


title: Cookinsaarten jalkapallomaajoukkue

text: Cookinsaarten jalkapallomaajoukkue edustaa Cookinsaaria jalkapallon kansainvälisissä maaotteluissa. Se on eräs maailman huonoiten menestyneistä maajoukkueista. 17. heinäkuuta 2014 julkaistulla FIFA:n rankinglistalla joukkueen sijoitus oli 206. Joukkueen takana oli vain kolme joukkuetta..


title: Cookinsaarten jalkapallomaajoukkue

text: Joukkue ei ole koskaan selviytynyt maailmanmestaruuskilpailujen lopputurnaukseen. Oseanian mestaruusturnauksessa se on pelannut kahdesti (1998 ja 2000), mutta jäi molemmilla kerroilla ensimmäiselle kierrokselle. Eteläisen Tyynenmeren kisoihin, joka viimeksi toimi sekä Oseanian mestaruuskilpailujen karsintana että MM-karsintojen esiturnauksena, se on osallistunut kolmesti (1971, 2000 ja 2007), mutta joka kerralla taival katkesi alkulohkoon.


title: Cookinsaarten jalkapallomaajoukkue

text: Cookinsaaret ei ole itsenäinen valtio, vaan virallisesti Uuden-Seelannin itsehallintoalue, eikä sillä ole varsinaista kansalaisuutta tai kansalaisilla passeja. Joukkueessa pelaa pääasiassa Uuden-Seelannin kansalaisia.


title: Tengiz Tedoradze

text: Tengiz Tedoradze (s. 5. heinäkuuta 1967) on georgialainen entinen kreikkalais-roomalaisen tyylin painija.


title: Tengiz Tedoradze

text: Tedoradze saavutti ensimmäisen arvokisamitalinsa vuoden 1993 EM-kilpailuissa 100 kilon sarjasta sijoituttuaan pronssille. Saman vuoden MM-kilpailuissa hän saavutti niin ikään pronssia, mutta tällä kertaa 90 kilon sarjasta. Seuraavina vuosina hänen arvokisasijoituksen 90 kilon sarjassa olivat neljästoista sija MM-kisoissa 1994, kahdeksas MM-kisoissa 1995 sekä kahdeksastoista EM-kilpailuissa 1996. 1994 EM-kilpailuissa hän oli seitsemäs 100 kilon sarjassa.


title: Tengiz Tedoradze

text: Tedoradze painoi 95 kg ja oli 190 cm pitkä. Häntä valmensi Djoni Rehviašvili. Seuratasolla kotimaassaan Georgiassa hän eduti Profsojus Batumi -seuraa.


title: Silbervogel

text: Silbervogel () tai RaBo ("Raketen-Bomber", ), myös Antipodenferngleiter (), oli toisen maailmansodan aikainen Saksan sodanjohdon salainen suunnitelma avaruuslentokoneesta, jolla olisi voitu pommittaa Yhdysvaltoja. Suunnitelma perustui itävaltalaisen tohtori Eugen Sängerin ja hänen vaimonsa, matemaatikko Irene Bredtin kehitystyöhön rakettimoottoreilla varustetusta puoliballistiselle radalle avaruuteen laukaistusta liitolentokoneesta, joka alas tullessaan käyttäisi ilmakehän nostovoimaa hyväkseen ja kimpoaisi eteenpäin. Koneella oli tarkoitus päästä antipodipisteeseen eli maapallon vastakkaiselle puolelle.


title: Silbervogel

text:
Sänger väitteli tekniikan tohtoriksi vuonna 1929 aiheenaan lentokoneiden
siipirakenteet. Hänen ehdotuksensa rakettitekniikasta väitöskirjan aiheeksi oli hylätty. Vuonna 1933 hän julkaisi teoksen "Raketenflugtechnik", jossa kävi läpi suunnittelemansa rakettikoneen, rakettiliitokoneen periaatteet. Vuonna 1936 Luftwaffe perusti Sängerille hänen tutkimuksiaan varten Trauenin tutkimuskeskuksen Ala-Saksiin. Trauenissa Sänger kehitti apulaisensa, myöhemmän vaimonsa matemaatikko, tohtori Irene Bredtin kanssa alun hyvin yksinkertaisen mallisen rakettiliitokoneensa ideaa eteenpäin. Nostovoiman lisäämiseksi koneen runko suunniteltiin leveäksi ja matalapohjaiseksi, ja se sai Sängerin apulaisilta lempinimen "silitysrauta". Virallisemmalta nimeltään kone oli Silbervogel.


title: Silbervogel

text: Suunnitelma esiteltiin kahdesti, vuosina 1938 ja 1939 Saksan ilmailuministeriö RLM:lle ("Reichs Luftsfahrt Ministerium"). Pariskunta kehitti hanketta, kunnes 1940 Sänger komennettiin työskentelemään patoputkimoottorilla varustetun hävittäjäkoneen kehittämiseksi. Sänger ja Bredt kuitenkin jatkoivat Silbervogelin suunnittelua, ja elokuussa 1944 heidän työnsä tulokset julkaistiin salaisessa raportissa "Über einen Raketenantrieb für Fernbomber". Raporttia painettiin vain sata kappaletta, jotka jaettiin korkea-arvoisille upseereille ja virkamiehille.


title: Silbervogel

text: Suunniteltu liitokone, "Silbervogel", tai "RaBo" (Raketen-Bomber), myös "Antipodenferngleiter" (), oli 34 metriä pitkä yksipaikkainen pommittaja. Rungon läpimitta oli 2,32 metriä, ja se oli suunniteltu pohjaltaan tasaiseksi nostovoiman parantamiseksi. Koneen omapaino oli kymmenen tonnia ja polttoainemäärä 90 tonnia, maksimi lentoonlähtöpaino 133 773 kiloa. Sängerin suunnittelemat nestemäistä happea ja kerosiinia käyttävät moottorit antaisivat 6 000 MN:n työntövoiman. Pommikuorma riippuisi halutusta polttoainemäärästä: pommikuiluun mahtui 30 tonnia pommeja.


title: Silbervogel

text: Kone oli tarkoitus laukaista maasta kiskoilla. Raketti oli kaksivaiheinen; alkuvauhdin kiskoilla antaisi erillinen koneen perässä kulkeva työntöraketti. 14 metriä pitkän kiskoraketin massa oli 34 tonnia, työntövoima 6 860 MN ja paloaika kymmenen sekuntia. Polttoaineena oli nestemäisen hapen ja alkoholin seos. Kiskojen pituus oli kolme kilometriä. Pienoismallitestit osoittivat, että kiskoraketilla olisi alukselle saatu lähtönopeus 500 metriä sekunnissa (1 800 km/h). Tämän jälkeen liitokone olisi noussut siivilleen.


title: Silbervogel

text: Nousun jälkeen alus käynnistäisi omat moottorinsa ja lentäjä kääntäisi koneen nokan ylös sopivaan kulmaan. Nousu 12 kilometriin veisi 25 sekuntia, ja koneen omat rakettimoottorit käynnistyisivät 285 m/s nopeudessa. Ballistisella radallaan kone saavuttaisi kymmenkertaisen äänennopeuden ja sen avulla 160 kilometrin korkeuden. Tässä vaiheessa koneella olisi runsas liike-energia, jolloin se kääntyisi ja syöksyisi ilmakehään alas 40 kilometriin, josta se ilmakehän suuremman tiheyden ja siitä aiheutuvan nostovoiman vuoksi kimpoaisi takaisin noin 125 kilometrin korkeuteen. Kone syöksyisi toistuvasti alas ja kimpoaisi eteenpäin hieman matalammalle 120 kilometriin, ja jälleen 90 ja 82 kilometriin, kaikkiaan yhdeksän kertaa. Viimein 40 kilometrin korkeudesta kone kääntyisi loppuliitoon laskeutuen 23 500 kilometrin päässä laukaisupisteestä.


title: Silbervogel

text: Kone oli suunniteltu pommittamaan Yhdysvaltoja. Tarkoitus ei ollut tuottaa sotilaallisesti merkittäviä tuhoja, vaan saavuttaa propagandavaikutus pommittamalla New Yorkia. Tämän vuoksi pienikin pommikuorma olisi riittävä. Kone oli määrä laukaista Euroopasta, josta se olisi syöksynyt New Yorkin päälle, liitänyt mantereen yli ja laskeutunut japanilaisten hallitsemalle Tyynenmeren alueelle. New Yorkin lisäksi saksalaiset kaavailivat maaleiksi pääkaupunki Washingtonia ja Pittsburghia, Yhdysvaltain terästuotannon keskusta.


title: Silbervogel

text: Raportissa laskettiin esimerkkejä mahdollisista lentomatkoista ja pommikuormista eri rakettityypeillä työntövoimiltaan 3 000, 4 000 tai 5 000 Ns/kg. Sänger ja Bredt ehdottivat 4 000 Ns/kg moottoria. He olivat kokeissaan käyttäneet jo 3 000 Ns/kg moottoreita, ja Trauenissa oli rakennettu jopa 10 000 Ns/kg koemoottori. Suurimmalla mahdollisella pommikuormalla, 30 tonnia, toimintamatka oli moottorista riippuen 850, 2 200 ja 3 500 kilometriä. Pienentämällä pommikuorma 5 000 kiloon toimintamatka olisi kasvanut 2 700, 5 500 ja 10 100 kilometriin. Esimerkiksi Panaman kanava olisi saavutettu kahden tonnin pommikuormalla 69 minuutin lennon jälkeen. Pommitettuaan kone olisi sytyttänyt moottorinsa uudelleen lentääkseen vielä 3 200 km ja laskeutuakseen ystävällismieliseen maahan Etelä-Amerikkaan. Panaman kanavan pommituslennon kokonaismatka olisi ollut 12 650 km ja lentoaika vajaat kaksi tuntia. Sydney olisi saavutettu kolmen tonnin pommikuormalla, ja sytytettyään moottorit uudelleen paluumatkaa varten koneet olisivat laskeutuneet lähtöpisteeseensä 3 tunnin 38 minuutin lennon jälkeen.


title: Silbervogel

text: Saksalaiset eivät toteuttaneet Silbervogel-suunnitelmaa. Raportti koneen suunnitelmasta kulkeutui sekä Neuvostoliittoon että Yhdysvaltoihin, joissa se vaikutti molempien maiden avaruustutkimukseen. Usemman kimmokkeen paluuta ilmakehään ei ole koskaan tehty, mutta esimerkiksi Apollon komentomoduli ja NASA:n avaruussukkula käyttivät ilmakehää hyväkseen palatessaan maahan.


title: Luettelo Happoradion kappaleista

text: Tämä on luettelo Happoradion levyttämistä kappaleista. Kappaleet on pyritty järjestämään julkaisuajan mukaan vanhimmasta uusimpaan.


title: Attila Levin

text: Attila Sheriff Alexander Levin (s. 8. marraskuuta 1976 Tukholma, Ruotsi) on ruotsalainen raskaansarjan nyrkkeilijä.


title: Attila Levin

text: Amatööriurallaan Levin pääsi vuoden 1996 olympialaisiin, joissa hän hävisi puolivälierissä Volodymyr Klytškolle. Hän siirtyi ammattilaiseksi vuonna 1997, ja voitti ensimmäiset 14 otteluaan. Hän hävisi Nikolai Valueville keskeytyksellä 3 erässä.


title: Attila Levin

text: Levin kohtasi Robert Heleniuksen EU-titteliottelussa Hartwall Areenalla Helsingissä marraskuun lopussa 2010. Levin hävisi ottelun teknisellä tyrmäyksellä ottelun toisessa erässä.


title: Attila Levin

text: Attila Levin tunnetaan lempinimellä "The Hun" (suom. "hunni"). Lempinimi viittaa hunnipäällikkö Attilaan.


title: Jean-François Bergeron

text: Jean-François Bergeron (s. 26. heinäkuuta 1973 Saint-Jérôme, Québec, Kanada) on kanadalainen nyrkkeilijä. Hän edusti maataan vuoden 1996 olympialaisissa Atlantassa.


title: Jean-François Bergeron

text: Amatöörinä Bergeron voitti Kanadan mestaruuden viisi kertaa, ja neljä kertaa hän voitti kansainvälisiä kilpailuja voittaen muun muassa Paolo Vidozin ja Michael Sprottin. Bergeronin amatööriuran saldo oli 70 voittoa ja 15 tappiota.


title: Jean-François Bergeron

text: Bergeron tunnetaan parhaiten otteluistaan Darroll Wilsonin kanssa (Wilson on tyrmännyt Shannon Briggsin) ja kamppailustaan Steve Panellin kanssa. Vuonna 2007 Bergeron kohtasi Nikolai Valujevin, mutta hävisi 12-eräisen koitoksen pistein.


title: Jean-François Bergeron

text: Kehän ulkopuolella Bergeron on ollut muun muassa kommentaattorina sekä Vitali Klytškon sparraajana.


title: Jang Miran

text: Jang Miran (s. 9. lokakuuta 1983) on eteläkorealainen painonnostaja. Hän kilpailee yli 75 kilogramman painoluokassa.


title: Jang Miran

text: Jang voitti olympiakultaa 2008 Pekingin olympialaisissa. Neljä vuotta aikaisemmin Ateenan olympialaisissa hän sijoittui hopealle. MM-mitaleita hänellä on yhteensä yhdeksän kappaletta. Pekingin olympialaisissa Jang teki maailmanennätykset sekä tempauksessa (140), työnnössä (186) että yhteistuloksessa (326). Hän on 171 senttimetriä pitkä ja painaa 125 kilogrammaa. Hän asuu Wŏnjussa.


title: Gary Hall Jr.

text: Gary Wayne Hall Jr. (s. 26. syyskuuta 1974 Cincinnati, Ohio) on yhdysvaltalainen uimari ja olympiavoittaja. Hän on kymmenkertainen olympiamitalisti, joista viisi on kultaista. Myös hänen isänsä Gary Hall Sr. on uinnin olympiamitalisti.


title: Gary Hall Jr.

text: Hall aloitti uintiuransa 15-vuotiaana vuonna 1989. Hän kehittyi nopeasti, ja ensimmäisissä aikuisten kansainvälisissä arvokilpailuissaan, pitkän radan MM-kilpailuissa Roomassa syksyllä 1994 Hall voitti heti kaksi kultaa ja kaksi hopeaa. Kullat tulivat 4 × 100 metrin seka- ja vapaauintiviesteistä, ja hopeat 50 ja 100 metrin vapaauinneista. Henkilökohtaisilla matkoilla hän hävisi ainoastaan Venäjän Aleksandr Popoville, josta tuli yksi hänen suurimmista kilpakumppaneistaan.


title: Gary Hall Jr.

text: Vuoden 1996 kesäolympialaisissa Atlantassa Hall voitti täsmälleen samat mitalit kuin Roomassakin, häviten jälleen vain Popoville.


title: Gary Hall Jr.

text: MM-kilpailuissa 1998 Perthissä Hall voitti kultaa 4 × 100 metrin vapaauintiviestistä seka hopeaa sekauintiviestistä. Samana vuonna Hall kärähti marihuanan käytöstä ja sai siitä vuoden mittaisen kilpailukiellon. Vuonna 1999 Hallilla diagnosoitiin diabetes, jonka jälkeen hän piti pienen harjoittelutauon.


title: Gary Hall Jr.

text: Hall palasi kilpa-altaisiin vuonna 2000, kun hän osallistui Yhdysvaltain olympiakarsintoihin. Hän selvitti tiensä Sydneyyn melko helposti ollen 100 metrin vapaauinnissa toinen ja 50 metrillä ensimmäinen. Itse olympialaisissa Hall jatkoi menestystään. Hän voitti 50 metrin vapaauinnin samalla ajalla joukkuetoverinsa Anthony Ervinin kanssa. Toisen kultansa Hall sai 4 × 100 metrin sekauintiviestistä. Lisäksi hän otti hopeaa 4 × 100 metrin vapaauintiviestistä ja pronssia 100 metrin vapaauinnista.


title: Gary Hall Jr.

text: Vuonna 2004 Ateenan kesäolympialaisissa Hall kruunasi uransa ottamalla toisen kultansa 50 metrin vapaauinnissa. Lisäksi hän sai pronssia 4 × 100 metrin vapaauintiviestistä.


title: Gary Hall Jr.

text: Hall yritti vielä päästä mukaan vuoden 2008 kesäolympialaisiin Pekingiin, mutta epäonnistui maansa olympiakarsinnoissa ja jäi 50 metrin vapaauinnissa neljänneksi.


title: Ion Alexe

text: Ion Alexe (s. 25. heinäkuuta 1946, Cornu, Romania) on entinen raskaansarjan nyrkkeilijä Romaniasta. Alexe voitti hopeamitalin vuoden 1972 kesäolympialaisissa Münchenissä, Länsi-Saksassa. Loppuottelussa hänet kukisti kuubalainen Teofilo Stevenson.


title: Rasmus Schüller

text: Rasmus Schüller (s. 18. kesäkuuta 1991 Espoo) on suomalainen jalkapalloilija, pelipaikaltaan keskikenttäpelaaja.


title: Rasmus Schüller

text: Kaudella 2016 hän pelasi Allsvenskanin BK Häckenissä. Kaudet 2012–2015 Schüller edusti Veikkausliigassa pelaavaa HJK:ta, jonne hän siirtyi FC Hongasta talvella 2012.


title: Rasmus Schüller

text: Schüller teki liigadebyyttinsä vierasottelussa 10. elokuuta 2008 RoPSia vastaan Rovaniemellä. 17. elokuuta 2008 Schüller teki avauskokoonpanodebyyttinsä 2–2-tasapeliin päättyneessä kotiottelussa TPS:ää vastaan, ja joulukuussa 2008 Schüller solmi kolmen vuoden jatkosopimuksen FC Hongan kanssa.


title: Rasmus Schüller

text: Ensimmäisen maalinsa Veikkausliigassa Schüller teki voitokkaassa kotiottelussa KuPS:ia vastaan 24. kesäkuuta 2009. Elokuussa 2009 Schüllerin uran toinen liigamaali näki päivänvalon, kun mies osui ottelussa Tampere Unitedia vastaan. Samassa ottelussa Schüller valittiin myös ottelun parhaaksi pelaajaksi. Syyskuussa 2009 Schüllerin sopimusta jatkettiin vielä yhdellä lisävuodella, joten miehen sopimus Hongan kanssa olisi kattanut myös kauden 2012.


title: Rasmus Schüller

text: Schüller päätti kauden 2009 juhlimalla SM-hopeaa FC Hongan kanssa. Mies vakiinnutti kauden aikana paikkansa joukkueen avauskokoonpanossa ja teki kaksi maalia Veikkausliigassa, sekä yhden UEFA Europa Leaguessa. Schüllerin kansainvälinen ura miesten tasolla sai loistavan alun, kun hän ensimmäisessä euro-ottelussaan teki FC Hongan toisen maalin joukkueen kukistaessa kotikentällään walesilaisen Bangor City FC:n UEFA Europa League -kilpailussa.


title: Rasmus Schüller

text: Schüller siirtyi Hongasta tammikuussa 2012 HJK:hon yhdessä Demba Savagen kanssa, osittain Hongan rahavaikeuksien takia.


title: Rasmus Schüller

text: HJK:n euro-otteluissa Schüller onnistui maalinteossa skotlantilaista Celticiä vastaan 1. elokuuta 2012 pelatussa Mestarien liigan karsintaottelussa Celtic Parkilla. Kaudella 2014 HJK selviytyi ensimmäisenä suomalaisseurana 16 vuoteen europeleissä lohkovaiheeseen kaadettuaan ratkaisevassa otteluparissa Rapid Wienin. Schüller loukkaantui jälkimmäisessä osaottelussa, jonka vuoksi hän kykeni pelaamaan vain kahdessa viimeisessä Eurooppa-liigan lohkovaiheen ottelussa.


title: Rasmus Schüller

text: Schüller siirtyi kauden 2015 jälkeen ilmaiseksi Allsvenskan-seura BK Häckeniin. Hän solmi uuden seuransa kanssa kolmivuotisen sopimuksen, joka kuitenkin purettiin tammikuussa 2017 ja seuralle maksettiin siirtokorvauksena 500 000 euroa. Schüller oli kauden 2016 alussa sivussa pelikentiltä polvivamman takia.


title: Rasmus Schüller

text: Tammikuussa 2017 Schüller solmi MLS-liigassa pelaavan Minnesota Unitedin kanssa 2+2 vuotisen sopimuksen.


title: Rasmus Schüller

text: Schüller kuuluu Suomen A-maajoukkueen rinkiin, ja pelasi aiemmin myös Suomen alle 21-vuotiaiden maajoukkueessa. Hän on pelannut 16 A-maaottelua, joista ensimmäisen 23. tammikuuta 2013.


title: Rasmus Schüller

text: Schüller hyväksyttiin keväällä 2015 opiskelijaksi Helsingin yliopiston oikeustieteelliseen tiedekuntaan.


title: Eddie Chambers

text: Eddie Chambers (s. 29. maaliskuuta 1982, Pittsburgh, Pennsylvania, Yhdysvallat) on amerikkalainen raskaansarjan nyrkkeilijä. Hän on kotoisin Philadelphiasta, Pennsylvianiasta. Chambers on 185 cm pitkä. Amatööriuraalla Chambers otteli n 80 ottelua voittaen Pennsylvian osavaltion mestaruuden.


title: Eddie Chambers

text: Chambers ryhtyi ammattilaiseksi vuonna 2000 vain 18 vuoden ikäisenä. Uransa ensimmäiset 5 vuotta hän otteli tuntemattomia iskijöitä vastaan, kunnes vuonna 2005 hän kohtasi Ross Purittyn ja Robert Hawkinsin. Vuonna 2007 Chambers pääsi mukaan turnaukseen, jossa ratkottiin IBF-liiton haastaja ukrainalaiselle Volodymyr Klytškolle. Hän voitti Calvin Brockin, mutta hävisi Alexander Povetkinille viimeisessä ottelussa pistein.


title: Eddie Chambers

text: Viime ottelussaan Chambers voitti entisen WBC liiton mestari Samuel Peterin tuomariäänin täysien erien jälkeen.


title: Eddie Chambers

text: Viimeksi Chambers otteli 04.07.2009 Color Line Arenalla Saksan Hampurissa voittaen Alexander Dimitrenkon enemmistöpäätöksellä kahden tuomarin nähtyä Chambersin voittajana ja yhden saatua kamppailu tasatulokseen. Kamppailu oli WBO liiton eliminaattoriottelu jossa haettiin liiton mestarin seuraava haastaja.


title: Eddie Chambers

text: 20. maaliskuuta 2010 Chambers kohtasi Vladimir Klitškon ottelussa, jossa panoksena oli IBF-, WBO- ja IBO-maailmanmestaruusvyöt. Chambers oli ottavana osapuolena koko ottelun ajan ja joutui lopulta viimeisessä erässä tyrmätyksi.


title: Eddie Chambers

text: Chambersin ottelusilmä on usein huipputerässä. Chambersin nyrkkeily perustuu nopeuden hyödyntämiseen ja hyvään puolustukseen. Tarpeen vaatiessa Chambers myös kykenee liikkumaan kehässä.


title: Aleksandr Povetkin

text: Alexandr Vladimirovitš Povetkin (, s. 2. syyskuuta 1979, Kursk, Neuvostoliitto) on venäläinen nyrkkeilijä.Povetkin kukisti nopeasti muutaman ensimmäisen haastajansa ja pääsi ottelemaan kovia otteluita. Hän on kohdannut muun muassa Richard Bangon, jonka hän tyrmäsi 2. erässä.


title: Aleksandr Povetkin

text: Vuonna 2007 Povetkin kukisti muun muassa kanadalaisen Patrice L'Heureuxin. Matkalla huipulle kaatui myös Larry Donald. Donald muistetaan parhaiten voitostaan Evander Holyfieldistä vuonna 2004. Myöhemmin samana vuonna hän kukisti entisen maailmanmestari Chris Byrdin IBF-liiton järjestämässä karsinnassa. Karsinnan viimeisessä ottelussa Povetkin kukisti yhdysvaltalaisen "Fast" Eddie Chambersin.


title: Aleksandr Povetkin

text: Vuonna 2008 Povetkin kukisti Taurus Sykesin. Vuonna 2009 Povetkin kukisti Jason Estradan tuomariäänin kymmeneräisessä kamppailussa. Povetkin voitti Ruslan Tšagajevin kaikin tuomariäänin 27. elokuuta 2011 Saksan Erfurtissa.


title: Aleksandr Povetkin

text: Povetkinin valmentajana toimii entinen ammattinyrkkeilijä Ivan Kirpa.


title: Aleksandr Povetkin

text: Povetkinin piti kohdata Volodymyr Klytško 13. joulukuuta 2008 Saksassa mutta hän loukkasi itsensä ja ottelu siirtyi. Povetkin kohtasi Klytškon viimein lokakuussa 2013, mutta hävisi ottelun yksimielisin tuomariäänin.


title: Aleksandr Povetkin

text: Povetkinin ura on jatkunut tämän jälkeen voitokkaana. Povetkin kohtasi Klytško ottelun jälkeen Manuel Charrin jonka tyrmäsi seitsemännessä erässä nousten WBC Silver mestaruusvyön väliaikaiseksi haltijaksi. Povetkinin WBC silver mestaruus varmistui pysyväksi tämän kukistettua seuraavassa ottelussa Carlos Takamin. Tämän jälkeen Povetkin on otellut kahdesti voittaen viimeisimmässä ottelussaan Mariusz Wachin.


title: Aleksandr Povetkin

text: Povetkin jäi kiinni dopingista toukokuussa 2016 käytettyään meldoniumia. Käryn johdosta hän menetti MM-ottelun Deontay Wilderia vastaan. Hän selvisi kilpailukiellotta WBC-liiton hyväksyttyä hänen selityksensä, että hän oli käyttänyt meldoniumia vuoden 2015 puolella jolloin se oli vielä sallittua. Povetkin jäi uudestaan kiinni dopingista annettuaan joulukuun alussa 2016 positiivisen näytteen, joka sisälsi anabolisiin aineisiin kuuluvaa ostariinia. Hänen oli määrä otella WBC-liiton mestaruudesta 17. joulukuuta 2016 kanadalaista Bermane Stivernea vastaan Venäjällä, mutta ottelu peruuntui viime hetkellä dopingkäryn vuoksi.


title: Aleksandr Povetkin

text: Povetkinin kohtasi hallitsevan maailmanmestarin Anthony Joshuan 22. syyskuuta 2018 Wembleyn stadionilla Lontoossa. Povetkin hävisi ottelun teknisellä tyrmäyksellä seitsemännessä erässä. Ottelussa oli panoksena IBF:n, WBA Superin ja WBO:n tittelit.


title: Aleksandr Povetkin

text: Povetkinilla ja hänen puolisollaan on lapsi Arina. Povetkinin pikkuveli Vladimir on myös nyrkkeilijä.


title: Tuscarawasin piirikunta

text: Tuscarawasin piirikunta on piirikunta Ohiossa, Yhdysvalloissa, jonka hallintokeskus ja suurin kaupunki on New Philadelphia.


title: Tuscarawasin piirikunta

text: Tuscarawasin naapuripiirikuntia ovat Stark pohjoisessa, Carroll koillisessa, Harrison kaakossa, Guernsey etelässä, Coshocton lounaassa ja Holmes luoteessa.


title: Tuscarawasin piirikunta

text: Piirikunnassa oli vuoden 2010 väestönlaskennassa 92 582 ihmistä. Etniset ryhmät jakautuvat valkoisiin, joita on 97,0%, mustiin (0,9%), alkuperäisamerikkalaisiin (0,4%) ja aasialaisiin (0,4%).


title: Tuscarawasin piirikunta

text: Kotitalouden mediaanitulo on 42 846 dollaria ja köyhyysrajan alapuolella oli 13,7% väestöstä 2007–2011 välisenä aikana.


title: Hoitovaje

text: Hoitovaje tarkoittaa terveydenhuollon palveluiden riittämättömyyttä tuottaa palveluita vallitsevaan tarpeeseen nähden. Hoitovajeeseen on Suomessa puututtu lainsäädännön keinoin ns. hoitotakuulla.


title: Hoitovaje

text: Hoitovaje johtuu terveydenhoidon henkilökunnan puutteesta. Suomessa hoitovaje on lisääntynyt varsinkin psykiatrisessa hoidossa, joka on johtanut hoitojonojen pidentymiseen. Samalla esimerkiksi lasten mielenterveyshäiriöt ovat lisääntyneet. Lääkityksen merkitys potilaan hoidossa on korostunut hoitojaksojen lyhentymisen ja nopean tehon takia. Vuosien 2001 ja 2008 välisellä ajanjaksolla lasten psyykelääkkeiden käyttö Suomessa kaksinkertaistui.


title: Korttilinkitys

text: Korttilinkitys on digitelevisiolähetyksissä käytettävä laitonta jakelua estävä tekniikka. Suomessa tekniikkaa ollaan ottamassa käyttöön teräväpiirtodigilähetyksissä ja -päätelaitteissa. Korttilinkitystekniikassa asiakkaan ohjelmakortille avatut, maksulliset kanavat näkyvät vain siinä laitteessa, johon kortti on määritelty.


title: Korttilinkitys

text: Kaapelitelevisioalalla toimivat yritykset pyrkivät korttilinkityksen käyttöönottoon vuoden 2008 aikana kaapeliverkossa toimivissa HD-digilähetyksissä. Alan toimijat ovat tiedottaneet asian edistymisestä tietoliikenne- ja tietotekniikka-alan edunvalvontajärjestön (FiCom ry) kautta. Korttilinkitys on yksi vaatimus Cable Ready HD -tunnukselle, joka annetaan FiCom-yhteistyössä hyväksytyille laitteille.


title: Korttilinkitys

text: Perusteluina tekniikan käytölle on annettu ulkomaisten sisällöntuottajien vaatimukset ja tekniikan yleisyys muualla maailmassa.


title: HooGee

text: HooGee eli Haukilahden Pallo on vuonna 1980 perustettu espoolainen jalkapalloseura. HooGeen nimi tulee sanoista Haukilahti (=Hoo) ja sen ruotsinkielisestä vastineesta Gäddvik (=Gee). Seuran tunnusvärit ovat sininen ja valkoinen.


title: HooGee

text: HooGee on ensi sijassa ns. kasvattajaseura, ja toiminta painottuu nuorimpiin ikäluokkiin, lähinnä alle 12-vuotiaisiin. Seuralla on kuitenkin myös kaksi miesten joukkuetta ja sekä 3 naisten joukkuetta (edustus, Wellamot ja harraste).


title: HooGee

text: Seurassa on yli 800 aktiivista, rekisteröityä pelaajaa. Maineikkaimpana HooGeen kasvattina voitaneen pitää HJK:ssa pelaavaa Rasmus Schülleriä sekä Jenny Danielssonia, joka pelaa kaudella 2016 Ruotsin pääsarjaseura Kristianstads DFF:ssä.. Schüller siirtyi kauden 2015 jälkeen HJKsta Allsvenskan-seura BK Häckeniin. Hän solmi uuden seuransa kanssa kolmivuotisen sopimuksen


title: HooGee

text: Kaudeksi 2016 HooGeen kasvatti Iida Ranin teki sopimuksen Naisten liigassa pelaavan FC Hongan kanssa.


title: Gnaeus Octavius (vuoden 165 eaa. konsuli)

text: Gnaeus Octavius (k. 162 eaa.) oli roomalainen sotilas ja valtiomies sekä sukunsa ensimmäinen konsuli.


text: Octaviuksen isä oli myös nimeltään Gnaeus Octavius, joka osallistui sotatribuunina toisen puunilaissodan Cannaen ja Zaman taisteluihin, jonka jälkeen toimi diplomaattina.


text: Vuonna 172 eaa. Octavianus valittiin kuruuliseksi ediiliksi("aedilis curulis"). Kolmannessa makedonialaissodassa hän toimi preettorina ja laivaston komentajana vuonna 168 eaa. jolloin hän myös vangitsi Makedonian kuningas Perseuksen Samothrakessa.


text: Ansioistaan idässä hän sai triumfin, jonka jälkeen hän rakennutti "Porticus Octavian" Circus Flaminiuksen reunalle vuonna 167 eaa.


text: Octavianus nimitettiin sukunsa ensimmäiseksi konsuliksi vuonna 165 eaa. ja seuraavina vuosina hän johti lähetystöä idässä, mutta hänet murhattiin vuonna 162 eaa. Laodikeassa.


text: Octavianuksella oli myös saman niminen poika, joka toimi konsulina vuonna 128 eaa.


title: Haarlan paperitehdas

text: Haarlan Paperitehdas Oy oli Tampereella, Särkänniemen kaupunginosassa sijainnut pienehkö paperitehdas, joka toimi vuosina 1920–1989.


title: Haarlan paperitehdas

text: Tehtaan perusti kauppaneuvos Rafael Haarla. Tehdas on Bertel Strömmerin suunnittelema. Se rakennettiin 1919-1920.


title: Haarlan paperitehdas

text: Rafael Haarla matkusti Saksaan ja tilasi toiminimeltä Cöthenistä Maschinenfabrik und Eisengiesserei vorm. Wagner & Co:lta Fourdrinier-tyyppinen paperikoneen ja muita apukoneita. Paperikoneet asennettiin ensimmäiseen kerrokseen. Tehtaan kellarikerrokseen sijoitettiin valkaistun selluloosan kokoamiskone ja osa kellarista toimi raaka-aine varastona.


title: Haarlan paperitehdas

text: Tehtaan toisessa kerroksessa oli lajittelusali, jossa oli paperinleikkaus-, viivaus- ym. viimeistelykoneita. Toisen kerroksen länsipäässä oli viisi- puoli ja kokomassahollanteria, sekä 8 tonnin painoinen lumpunkeittäjä, läpimitaltaan 3 metrinen rautakupu, johon mahtui noin 2000 kg kuivia lumppuja ja Kollergang mokkamylly, jolla hienonnettiin paperilastuja. Toisen kerroksen itäpäässä oli työväen ruoka-, pukeutumis- ja pesuhuoneet. Työnjohtajien ja teknillinen konttori, sekä piirrustussali olivat myös toisessa kerroksessa.


title: Haarlan paperitehdas

text: Kolmannessa kerroksessa oli paperinjätteiden jauhaja sekä liimakeittiö, muut tilat varattiin lumppu ja paperijätteiden yms. säilytyspaikaksi.


title: Haarlan paperitehdas

text: Tehdas alueella Näsijärven puoleisella sivustalla oli kattilahuone, jossa oli kaksi höyrykattilaa, joista toista lämmitettiin polttoturpeella ja toista haloilla. Tehdasalueella oli myös kapearaiteinen rautatie, tavarain siirtämistä varten. Porin rautatiesta rakennettiin sivuraide tehdasalueelle.


title: Haarlan paperitehdas

text: Tehtaan lähellä sijainnelle vuokratulle tontille rakennettiin puinen kaksikerroksinen rakennus johtajien asunnoksi ja toinen talo työnjohtajien asunnoksi. Tehtaan lähelle rakennettiin myös työväen asuinrakennus, toinen työväen asuinrakennus ostettiin Pispalasta Mäkitieltä 1921 ja kolmas rakennus ostettiin 1922 Mariankadulta.


title: Haarlan paperitehdas

text: Tehtaan rakentamisen aikana sekatyöntekijöiden tuntipalkat nousivat 3 markasta, 5 markkaan. Alkuperäinen kustannusarvio 5 miljoonan markan sijasta, nousi 15 miljoonaan markkaan. Haarla yritti saada rahoitusta monesta maasta, mutta selvisi vaikeuksista Tampereen Osake Pankin antamien lainojen avulla.


title: Haarlan paperitehdas

text: Tehtaan toiminnan käynnistyessä 1921 paperin hinnat laskivat, selluloosan hinta oli lähes sama kuin paperin hinta. Paperin myynti tuotti vaikeuksia. Vuoden 1921 tuotanto oli 1 303 tonnia, josta suurin osa myytiin Suomessa. Vuodet 1922-1925 tuotanto oli noin 3 000 tonnin paikkeilla ja osa tuotannosta myytiin Neuvostoliittoon.


title: Haarlan paperitehdas

text: Tehtaan tuotanto nousi vuosina 1926–1929 noin 4 000–5 000 tonnin lukemiin ja paperista myytiin Suomessa lähes puolet ja loput menivät vientiin, noin kolmasosa tuotannosta myytiin Neuvostoliittoon. Haarlan paperitehdas liittyi 1928 Suomen Paperikonttorin ja Suomen Paperitehtaiden Yhdistyksen jäseneksi, joka helpotti ulkomaille myyntiä ja lopetti hintakilpailun.


title: Haarlan paperitehdas

text: 1930-luvulla tuotantomäärät nousivat 6 000 tonniin, jolloin noin puolet tuotannosta myytiin Suomessa, toiminnan tuottaessa kohtuullista voittoa. Tehdasta laajennettiin vuonna 1932, ja 1930-luvun lopussa se tuotti vuodessa noin 6 000 t paperia ja työllisti 190 henkilöä. Tehtaan koneet olivat suurelta osin saksalaista alkuperää.


title: Haarlan paperitehdas

text: Vuosina 1940–1945 tuotanto oli noin 4 000–6 000 tonnia ja suurin osa paperista myytiin Suomessa. Sotavuodet tuottivat vaikeuksia raaka-aineiden, polttoaineiden ja tarvikkeiden puutteiden ja palkkojen nousemisen vuoksi, jonka seurauksena tehtaan nettotulos jäi huonoksi.


title: Haarlan paperitehdas

text: 1948 rakennettiin vanhan tehtaan itäiseen päähän, Harry Schreckin suunnittelema 4 kerroksinen rakennus. Korjauspaja rakennettiin 1952. Tehtaassa oli 1945 209 työntekijää, joista miehiä 137 ja naisia 72. Vuosien 1945–1952 tuotanto oli keskimäärin 6 000 tonnia, paitsi 1949 jolloin tuotanto aleni 4 649 tonniin. Vientiin meni noin 40–79 % tuotannosta.


title: Haarlan paperitehdas

text: Haarlan paperitehtaan rakennus on edelleen olemassa. Tehtaan tiloja on sittemmin kunnostettu muun muassa Semicin (nyk. Egmont-kustannus) toimitiloiksi. Tehtaassa toimii nykyään myös kuntosalikeskus. Tehtaan tornissa on yksityisasunto.


title: Haarlan paperitehdas

text: Tehtaassa oli kaksi saksalaista tasoviirapaperikonetta. Fourdrinier-tyyppinen paperikone ja yhdistetty Yankey-kone.


title: Haarlan paperitehdas

text: Myös Lievestuoreen sellutehdas kuului samaan yhtiöön.


title: Cadwell Park

text: Cadwell Park on moottorirata Lincolnshiressa, Englannissa. Se on perustettu vuonna 1934. Rataa pidetään liian kapeana huippuluokan autokilpailuille. Cadwell Parkia käyttävät niin autot kuin moottoripyörätkin. Nykyinen rata sai muotonsa vuonna 1962, kun se seuraavana toukokuuna isännöi Britannian Formula 3 -kilpailua.


title: Cadwell Park

text: Cadwell Parkia kutsutaan usein mini-Nürburgringiksi. Radan omistaa entisen Formula 1 -kuljettajan, Jonathan Palmerin, Motorsport Vision -yhtiö.


title: Leppijärvi (Tyrnävä)

text: Leppijärvi on järvi, joka sijaitsee Tyrnävän Korvenkylän takana Yli-Temmestä vasten.


title: Leppijärvi (Tyrnävä)

text: Järvi kuivattiin vuosina 1953–1955 valtion työttömyystöinä kaivamalla Leppiojan kanava korvaamaan entinen Leppijärven luonnonvarainen laskuoja Leppioja. Se laskee alajuoksullaan Tyrnävänjokeen, joka edelleen yhtyy Temmesjokeen. Tätä kautta vedet laskevat edelleen Pohjanlahden Liminganlahteen.


title: Leppijärvi (Tyrnävä)

text: Entisen Leppijärven tyhjensi kanava, joka kaivettiin Järvikankaan läpi. Järvi oli säilynyt pienenä järvenä suojassa kankaan takana. Leppioja oli ollut mutkainen, serpentiinimäinen tasankomaiden, paikoin pienenä jokena tai purona kulkenut vanha Leppijärven laskuoja. Siinä oli sijainnut useita pieniä lampia. Leppiojan kanavaa on perattu myöhemmin esimerkiksi ”Hullu–Jussiksi” sanotuilla kaivinkoneilla.


title: Leppijärvi (Tyrnävä)

text: Tyhjentämisensä jälkeen entinen Leppijärvi oli puuton kosteikko. Leppijärven kosteikko on vesilintujen suosima. Kuivatun Leppijärven kosteikossa ja Leppiojan kanavassa elää haukea.


title: Hoang Anh Tuan

text: Hoang Anh Tuan ("Hoàng Anh Tuấn", s. 12. helmikuuta 1985) on vietnamilainen painonnostaja. Hän kilpailee 56 kilogramman painoluokassa.


title: Hoang Anh Tuan

text: 2005 Dohan MM-kisoissa Tuan saavutti yhteistuloksella 279 pronssia ja tempaustuloksella 127 hopeaa. Seuraavana vuonna Santo Domingon MM-kisoissa hän saavutti yhteistuloksella (124+152=276) pronssia. Tempauksella hän saavutti hopeaa ja työntötuloksella pronssia. 2007 Chiang Main MM-kisoissa hänen tempaustuloksensa 127 riitti pronssimitaliin, mutta työnnöstä hän ei saanut tulosta lainkaan. 2008 Pekingin olympialaisissa hän saavutti hopeaa tuloksella 290.


title: Hoang Anh Tuan

text: Aasian mestaruuskilpailuissa Tuan on saavuttanut niin ikään lukuisia mitaleita. 2005 Dubaissa hän tempaisi hopeaa tuloksella 125 ja työnsi pronssia tuloksella 152, mutta yhteistulos 277 riitti kultamitaliin. Vuoden 2006 Aasian kisoissa Dohassa hän saavutti hopeaa molemmista nostomuodoista ja yhteistuloksella (128+157=285). Vuonna 2007 Kiinan Hai'anissa pidetyissä maanosan mestaruuskisoissa Tuan voitti kultaa yhteistuloksella 282 samoin kuin tempaustuloksella 126. Työntötulos 156 riitti hopeamitaliin. Seuraavana vuonna Kanazawassa hän voitti kultaa yhteistuloksella 279 ja tempaustuloksella 126 sekä pronssia työntötuloksella 153.


title: Jondal

text: Jondal on kunta Hordalandin läänissä Norjassa. Jondalin kunta perustettiin vuonna 1846 erottamalla se Strandebarmin kunnasta. Tammikuussa 2013 tehdyn väestönlaskennan mukaan Jondalin kunnassa oli 1 046 asukasta.


title: Octavius

text: Octavius oli roomalainen "gens" ja yksi tärkeimmistä Rooman suvuista. Siihen kuului myös Rooman ensimmäinen keisari Augustus.


title: Kvam

text: Kvam on kunta Hordalandin läänissä Norjassa. Kvamin kunta (silloinen "Vikør"in pitäjä) perustettiin 1. tammikuuta 1838. Osia Strandebarmin kunnasta liitettiin Kvamin kuntaan 1. tammikuuta 1965. Tammikuussa 2013 tehdyn väestönlaskennan mukaan Kvamin kunnassa oli 8 584 asukasta.


title: Oulton Park

text: Oulton Park on moottorirata Little Budworthissa, Cheshiressa, Englannissa. Se on perustettu vuonna 1953. Nykyään radalla ajaa muun muassa British Touring Car Championship -sarja, mutta sillä on ajettu myös Formula 1 -sarjan maailmanmestaruussarjan ulkopuolisia kilpailuja.


title: Oulton Park

text: Brittiläiset moottoripyöräkilpailufanit äänestivät Oulton Parkin vuonna 2007 Britannian parhaaksi radaksi.


title: Kvinnherad

text: Kvinnherad on kunta Hordalandin läänissä Norjassa. Kvinnheradin kunta (silloinen "Kvindherred") perustettiin 1. tammikuuta 1838. Kuntaan liitettiin 1. tammikuuta 1965 koko Fjelbergin kunta, suurin osa Varaldsøyn kunnasta ja osia Skånevikin kunnasta. Tammikuussa 2013 tehdyn väestönlaskennan mukaan Kvinnheradin kunnassa oli 13 305 asukasta.


title: Yleisurheilu kesäolympialaisissa 2008 – miesten pituushyppy

text: Miesten pituushypynkilpailu käytiin 16. – 18. elokuuta välisenä aikana, Pekingin kansallisella stadionilla. Olympiakultaa voitti panamalainen Irving Saladino.


text: Ennätykset ennen kilpailua olivat seuraavat:


text: "NM = Ei tulosta, SB = henkilökohtainen kauden paras tulos"


title: Lindås

text: Lindås on kunta Hordalandin läänissä Norjassa. Lindåsin kunta (silloinen "Lindaas") perustettiin 1. tammikuuta 1838. Masfjordenin kunta erotettiin Lindåsin kunnasta 1. maaliskuuta 1879 ja Austrheimin kunta 1. tammikuuta 1910. Koko Alversundin kunta ja osia Hamren sekä Hosangerin kunnista yhdistettiin Lindåsiin 1. tammikuuta 1964. Tammikuussa 2013 tehdyn väestönlaskennan mukaan Lindåsin kunnassa oli 14 820 asukasta.


title: Masfjorden

text: Masfjorden on kunta Hordalandin läänissä Norjassa. Masfjordenin kunta erotettiin omaksi kunnakseen Lindåsin kunnasta 1. maaliskuuta 1879. Tammikuussa 2013 tehdyn väestönlaskennan mukaan Masfjordenin kunnassa oli 1 696 asukasta.


title: Meland

text: Meland on kunta Hordalandin läänissä Norjassa. Melandin saari erotettiin Alversundin kunnasta omaksi kunnakseen 15. lokakuuta 1923. Holsnøynin pohjoisosa liitettiin Melandiin Herdlan kunnasta 1. tammikuuta 1964. Tammikuussa 2013 tehdyn väestönlaskennan mukaan Melandin kunnassa oli 7 347 asukasta.


title: Modalen

text: Modalen on kunta Hordalandin läänissä Norjassa. Modalenin kunta erotettiin Hosangerin kunnasta omaksi kunnakseen 1. tammikuuta 1910. Eksingedalenin keskiosa siirrettiin Modalenista Vaksdalin kuntaan 1. tammikuuta 1964. Tammikuussa 2013 tehdyn väestönlaskennan mukaan Modalenin kunnassa oli 383 asukasta.


title: Odda

text: Odda on kunta ja kaupunki Hordalandin läänissä Norjassa. Oddan kunta erotettiin Ullensvangin kunnasta omaksi kunnakseen 1. heinäkuuta 1913. Røldalin kunta erotettiin Oddasta 1. tammikuuta 1964.


title: Os (Hordaland)

text: Os on kunta Hordalandin läänissä Norjassa. Osin kunta perustettiin 1. tammikuuta 1838. Kunnasta erotettiin omaksi kunnakseen Fusa vuonna 1856 ja Samnanger vuonna 1907. Tammikuussa 2013 tehdyn väestönlaskennan mukaan Osin kunnassa oli 18 142 asukasta.


title: Harold Eugene Edgerton

text: Harold Eugene ”Doc” Edgerton (6. huhtikuuta 1903 Fremont, Nebraska, Yhdysvallat – 4. tammikuuta 1990 Cambridge, Massachusetts, Yhdysvallat) oli yhdysvaltalainen insinööri ja Massachusetts Institute of Technologyn (MIT) sähkötekniikan professori. Hänen ansioihinsa luetaan stroboskoopin kehittäminen yleisesti käytetyksi tuotteeksi.


title: Harold Eugene Edgerton

text: Edgerton aloitti yliopisto-opiskelunsa Nebraska–Lincolnin yliopistossa ja sai alemman korkeakoulututkinnon sähkötekniikasta vuonna 1925. Tämän jälkeen hän siirtyi jatkamaan opintojaan MIT:ssa, josta valmistui 1927 ja väitteli tohtoriksi 1931. Jo jatko-opiskelijana Edgerton rakensi ja kehitti ensimmäisen salamalaitteensa, joka käytti höyryyntynyttä elohopeaa. Pian hän siirtyi kuitenkin ksenoniin, joka on säilynyt salamalaitteissa käytössä tämän jälkeenkin. Edgertonin stroboskoopilla pystyi ottamaan todella tarkkoja pysäytyskuvia nopeista tilanteista.


title: Harold Eugene Edgerton

text: Toisen maailmansodan aikana Yhdysvaltain asevoimat kiinnostui Edgertonin keksinnöstä. Hänet määrättiin kehittämään kuvauslaite, joka soveltuisi yöllisiin ilmakuvauksiin. Edgertonin laitteella pystyttiin yöllisellä tiedustelulla selvittämään Akselivaltioiden joukkojen liikkeisä viikkoja ennen Normandian maihinnousua.


title: Harold Eugene Edgerton

text: Tutkimuskumppaneidensa Kenneth J. Germeshausenin ja Herbert E. Grierin kanssa Edgerton perusti sodan jälkeen EG&G-nimisen yrityksen keksintönsä kaupallisen mahdollisuuksien hyödyntämiseen. He kehittivät kameran kuvaamaan ensimmäisiä ydinkokeita. Edgerton aloitti myös 1950-luvulla yhteistyön merientutkijan Jacques-Yves Cousteaun kanssa. Edgerton kehitti vedenalaista valokuvausta ja keksi monia kaikuluotaukseen perustuvia laitteita.


title: Harold Eugene Edgerton

text: Koko uransa ajan Edgerton otti laitteillaan myös taiteellisia valokuvia. Hänen kuvansa nestepintaan putoavista maitopisaroista oli mukana vuonna 1937 New Yorkin modernin taiteen museon ensimmäisessä valokuvausta käsittelevässä näyttelyssä. Edgertonin valokuvia on lisäksi ollut esillä esimerkiksi Bostonin tiedemuseossa.


title: Harold Eugene Edgerton

text: Edgerton meni naimisiin vuonna 1928 Esther May Garrettin kanssa. Pari sai kolme lasta: Mary (s. 1931), William (s. 1933) ja Robert (s. 1935). Edgerton kuoli Massachusetts Institute of Technologyssä sydänkohtaukseen ollessaan lounastamassa laitoksellaan.


title: Osterøy

text: Osterøy on kunta Hordalandin läänissä Norjassa. Osterøyn kunta muodostettiin osista Bruvikin, Hamren, Hausin ja Hosangerin kuntia 1. tammikuuta 1964. Tammikuussa 2013 tehdyn väestönlaskennan mukaan kunnassa oli 7 674 asukasta.


title: Osterøy

text: Osterøyn kunta sijaitsee Osterøyn saarella, joka on yksi pohjoisen Euroopan suurimmista sisävesisaarista, sillä se on joka puolelta mannermaan ympäröimä ja vain yhdestä kapeasta kohdasta yhteydessä vuonojen verkostoon, Sørfjordin ja Osterfjordin risteyskohdassa. Saaren pinta-ala on 329 km², josta 253 km² kuuluu Osterøyn kuntaan, loppu kuuluu viereiseen Vaksdalin kuntaan.


title: Osterøy

text: Osterøyn kunta perustettiin 1. tammikuuta 1964, kun alueita neljästä eri kunnasta yhdistettiin toisiinsa. Samalla nämä neljä aiempaa kuntaa lakkasivat olemasta.Seuraavat alueet liitettiin uuteen Osterøyn kuntaan:Kunnan väkiluku oli vuoden 2018 alussa 8 125.Suurin ulkomaalaissyntyisten ryhmä kunnassa olivat puolalaiset, joita oli 317 henkeä. Muita huomionarvoisia väestöryhmiä olivat liettualaiset (113 henkeä), saksalaiset (42), eritrealaiset (32) ja filippiiniläiset (21).


title: Osterøy

text: Vuonna 2017 oli 80,7% väestöstä Norjan kirkon jäseniä. Muihin uskonnollisiin tai katsomuksellisiin yhdyskuntiin kuului 7,4% väestöstä. Norjan kirkolla on paikkakunnalla viisi seurakuntaa (sokn), joilla on kuitenkin yhteinen kirkkoneuvosto, mutta myös erilliset seurakuntaneuvostot. Seurakunnat kuuluvat Bjørgvinin hiippakunnan Arnan ja Åsanen rovastikuntaan. Seurakuntia ovat:


title: Osterøy

text: Osterøyn Valestrandissa sijaitsee Norjan luterilaisen lähetysliiton kristillinen yläkoulu Danielsen Ungdomsskole Osterøy, joka on perustettu vuonna 2011. Samassa yhteydessä toimii myös rukoushuone.


title: Osterøy

text: Osterøyssä oli Norjan tilastokeskuksen mukaan kuusi taajamaa 1. tammikuuta 2016:


title: Osterøy

text: Kunnan keskustaajama on lihavoitu.


title: Osterøy

text: Osterøyn kunnanvaltuustossa on 27 jäsentä. Vuosina 2015-2019 sen kokoonpano on seuraavanlainen: Työväenpuolue 8 paikkaa, Edistyspuolue 6 paikkaa, Kristillinen kansanpuolue 4 paikkaa, Konservatiivipuolue 3 paikkaa, Ympäristöpuolue Vihreät 2 paikkaa, Keskustapuolue 2 paikkaa, Liberaalipuolue 1 paikka sekä yksi puolueisiin kuulumaton. Puheenjohtajana toimii kunnanjohtaja Jarle Skeidsvoll, joka on Kristillisen kansanpuolueen jäsen. Varapuheenjohtaja Alf Terje Mortensen kuuluu Edistyspuolueeseen.


title: Huvi Vuorinen

text: Hugo Huvi Vuorinen (7. tammikuuta 1883 Hollola – 22. helmikuuta 1965 Lahti) oli suomalainen kirjailija ja kääntäjä. Hän käytti nimimerkkejä "Ville Valkama", "Veikko Vasama", "Veikko Rajatie" ja "H. H. Vuo".


title: Huvi Vuorinen

text: Vuorinen pääsi ylioppilaaksi vuonna 1903 Helsingin Suomalaisesta reaalilyseosta ja hän suoritti filosofian kandidaatin tutkinnon Helsingin yliopistossa 1908. Vuorinen toimi lehtimiehenä, opistonjohtajana, kääntäjänä ja kieltenopettajana.


title: Kyaw Zin

text: Kyaw Zin (s. 5. huhtikuuta 1989) on myanmarilainen uimari. Hän on ollut mukana Pekingin olympialaisissa vuonna 2008, jossa sijoittui 50 metrin vapaauinnissa 77:nneksi sekä MM-kisoissa Melbournessa vuonna 2007.


title: Kyaw Zin

text: Kyaw Zinistä tuli Myanmarin uintimaajoukkueen jäsen 11-vuotiaana.


title: Siiliukonsieni

text: Siiliukonsieni ("Lepiota echinacea") on kartiomainen, suomupeitteinen pikku-ukonsienilaji. Sen heltat ovat valkoiset. Sienen jalka on vaalea ja suomuinen. Malto on valkoista. Sieni maistuu voimakkaasti tuhkeloilta ja on syötäväksi kelpaamaton. Se kasvaa kalkkimaiden lehtimetsissä. Siiliukonsientä ei esiinny Suomessa.


title: Hentoukonsieni

text: Hentoukonsieni ("Lepiota pseudohelveola") on harmaanruskea tai likaisenruskea pikku-ukonsienilaji. Sen jalka on vaaleanruskea ja siinä on rengas. Heltat ovat valkoiset. Hentoukonsieni ei ole ruokasieni. Se kasvaa lehtimetsissä. Ei ole varmaa esiintyykö sitä Suomessa.


title: Siroukonsieni

text: Siroukonsieni ("Lepiota felina") on ruskea tai musta pikku-ukonsienilaji. Sienen jalka on valkean tummasuomuinen ja siinä on rengas. Heltat ovat valkoiset. Sieni tuoksuu voimakkaan epämiellyttävälle eikä ole ruokasieni. Se kasvaa Suomessa harvinaisena kalkkimailla.


title: Porthan

text: Porthan on seuraavien henkilöiden sukunimi:


title: Kastanjaukonsieni

text: Kastanjaukonsieni ("Lepiota castanea") on kastajanruskea pikku-ukonsienilaji. Jalka on saman värinen kuin lakki. Sienen malto on valkoista. Kastanjaukonsieni ei kelpaa ruokasieneksi. Heltat ovat valkoiset ja vanhemmiten ruskeat. Sieni kasvaa ravinteikkaissa lehdoissa Suomessa harvinaisena.


title: Ruosteukonsieni

text: Ruosteukonsieni ("Lepiota fulvella") on kupera tai laakea kellanruskea pikku-ukonsienilaji. Sen jalka on vaalea ja siinä on rengas. Heltat ovat valkoiset. Ruosteukonsieni kasvaa lehdoissa pähkinäpensaan seuralaisena. Se ei ole ruokasieni. On epävarmaa esiintyykö sitä Suomessa.


title: Tuoksu-ukonsieni

text: Tuoksu-ukonsieni ("Lepiota subincarnata") on pikku-ukonsieniin kuuluva kartiomainen tai laakea punaruskeasuomuinen sienilaji. Sen jalka on vaalea ja muuttuu vanhemmiten punaruskeaksi. Heltat ovat valkoiset. Sieni haisee tympeälle eikä kelpaa ruokasieneksi. Se kasvaa lehtimetsissä Keski-Euroopassa eikä sitä ole tavattu Suomessa.


title: Vaalimo Hannula

text: Verneri Väinö Hannula, kirjailijanimi Vaalimo Hannula, (sukunimi vuoteen 1906 Piensoho; 6. maaliskuuta 1897 Lavansaari – 9. maaliskuuta 1965 Helsinki) oli suomalainen kirjailija.


title: Romanchen hauta

text: Romanchen hauta on syvänmeren hauta Atlantilla. Se on Atlantin kolmanneksi syvin hauta Puerto Ricon haudan ja Etelä-Sandwichin haudan jälkeen.


title: Romanchen hauta

text: Romanchen hauta sijaitsee hieman päiväntasaajan pohjoispuolella Atlantin kapeimmalla kohdalla Brasilian ja Länsi-Afrikan välissä. Syvimmästä kohtaa 7 760 metriä oleva ja 300 kilometrin pituinen hauta lävistää Keski-Atlantin selänteen. Sitä ympäröi pohjoisessa ja koillisessa Sierra Leonen allas, idässä ja kaakossa Etelä-Atlantin allas sekä lännessä ja lounaassa Brasilian allas.


title: Romanchen hauta

text: Geologisesti Romanchen hauta sijaitsee Etelä-Amerikan Afrikan laatan saumakohdassa.


title: Kineettinen valokuvaus

text: Kineettinen valokuvaus on kokeellinen valokuvaustekniikka, jossa kuvaaja käyttää liikettä ja pitkää valotusaikaa hyväkseen. Yleensä kuvaaja ei pitele kameraa kädessään tavalliseen tapaan kuvaa otettaessa, vaan esimerkiksi pyörittää kameraa hihnansa varassa, heittää sen ilmaan (camera tossing) tai pudottaa jonnekin. Useimmiten pyritään tuottamaan abstrakteja kuvia tai kuvioita.


title: Tahitin jalkapallomaajoukkue

text: Tahitin jalkapallomaajoukkue edustaa Ranskan Polynesiaa jalkapallon maaotteluissa. Oseanian maanosaliittoon OFC:hen kuuluva Tahiti ei ole koskaan selviytynyt MM-kisojen lopputurnaukseen, mutta lukeutuu kuitenkin jalkapallossa pienten Tyynenmeren saarten parhaimmistoon. Omassa maanosansa mestaruusturnauksessa OFC Nations Cupissa se on voittanut kerran mestaruuden ja sijoittunut kolmesti hopealle. Etelä-Tyynenmeren kisojen jalkapalloturnauksen se on voittanut viidesti. Tahiti pääsi Oseanian mestarina mukaan Confederations Cupiin 2013, jossa se kuitenkin hävisi kaikki kolme otteluansa lukemin 1-6, 0-10 ja 0-8. Turnauksen ainoan tahitilaismaalin viimeisteli Jonathan Tehau.


title: Tahitin jalkapallomaajoukkue

text:
Ranskan Polynesia ei ole itsenäinen valtio, vaan kuuluu Ranskaan. Kaikilla pelaajilla on Ranskan passi.
Tahiti on osallistunut MM-kisojen karsintoihin 1994 USA:n kisoista lähtien, mutta ei ole koskaan selviytynyt lopputurnaukseen.
Maalivahdit:


title: Tahitin jalkapallomaajoukkue

text: Puolustajat:


title: Tahitin jalkapallomaajoukkue

text: Keskikenttä:


title: Tahitin jalkapallomaajoukkue

text: Hyökkääjät:


title: K. A. Puhdaskoski

text: Kalle Aleksanteri Puhdaskoski (sukunimi vuoteen 1906 Renfors () oli suomalainen kirjailija. Hän kirjoitti myös nimellä "Santeri Puhdaskoski" ja käytti nimimerkkiä "Santeri".


title: K. A. Puhdaskoski

text: Puhdaskoski toimi muun muassa vuonna 1906 työväen vaalipuhujana. Hänen kirjallinen tuotantonsa koostuu näytelmistä.


title: Ikäjohtaminen

text: Ikäjohtaminen hyödyntää vanhempien työntekijöiden tietotaitoa ja mentorointia, jotta hiljainen tieto saadaan siirretyksi seuraavalle sukupolvelle. Ikäjohtaminen parhaimmillaan merkitsee työyhteisön voimavarojen mielekästä hyödyntämistä ja sukupolvenvaihdoksen onnistunutta toteutusta. Jos ikäjohtamisen merkitystä ei työyhteisössä ymmärretä, niin menetykset työyhteisölle voivat olla korvaamattomia ja arvokasta tietoa valuu hukkaan, kun ikääntyvät työntekijät jäävät eläkkeelle. Ikäjohtamisen periaatteiden unohtuminen työyhteisössä voi johtaa ikäsyrjintään, joka on työsyrjintärikos.


title: Ikäjohtaminen

text: Jotta ikääntyvä työntekijä kokisi tiedon siirtämisen uudelle sukupolvelle merkitykselliseksi, hänen pitäisi voida kokea arvostuksen tunnetta. Vanhemmilla työntekijöillä on arvokkaita ominaisuuksia. Helposti unohdetaan, että vanhalla työntekijällä on kokemusta ja hiljaista tietoa, jota nuoremmilta puuttuu. Hiljaisen tiedon siirtämien seuraavalle sukupolvelle vaatii mentorointia .


title: Annikki Virvatuli

text: Rauha Annikki Virvatuli-Kaik, entiseltä nimeltään Rauha Anna Palmlöf (s. 28. lokakuuta 1884 Hämeenkyrö – ?) oli suomalainen kirjailija.


title: Annikki Virvatuli

text: Annikki Virvatuli vietti lapsuutensa Jämsänkoskella. Myöhemmin hän toimi opettajana eri puolilla Suomea. Virvatuli meni vuonna 1922 naimisiin Peeter Kaikin kanssa ja muutti samana vuonna Viroon.


title: Bombay (kissa)

text: Bombay on lyhytkarvainen kissarotu, joka luotiin Yhdysvalloissa vuonna 1958 parittamalla musta amerikan lyhytkarvainen ja ruskea burma. Kaikki pentueen pennut olivat mustia, mutta niillä oli burman hieno, silkkinen ja kiiltävä turkki.


title: Bombay (kissa)

text: Bombayn luonteessa yhdistyvät burman ja amerikkalaisen lyhytkarvan parhaat puolet. Bombayt ovat kestäviä ja melko hiljaisia ja ne kiintyvät helposti. Ne ovat kuitenkin perineet burmalaisilta esivanhemmiltaan taipumuksen olla omistajiaan kohtaan omistushaluisia sekä mustasukkaisia muista lemmikeistä ja lapsista. Bombayt eivät ole erityisen aktiivisia ja näyttävät viihtyvän hyvin sisätiloissa, kunhan niitä ei jätetä kovin kauaksi aikaa yksin. Ne tosin oppivat melko helposti kulkemaan taluttimessa. Bombayilla näyttää olevan erityisen tarkka kuulo. Ne höristävät korviaan hiljaisimmillekin äänille ja reagoivat voimakkaasti äkkinäiseen meluun. Bombay rotuisilla kissoilla on joko tummankuparin,kuparin tai vihreänväriset silmät. Turkin kiiltävyys voi johtua kahdesta asiasta, joko valkoisia karvoja seassa tai muuten vain kiiltävä turkki. Bombayt ovat kovin ystävällisiä ja siksi ne usein seuraavat omistajaansa, odottavat ruokaa vain omistajaltaan ja kaipaavat myös rakkautta ja hellyyttä.


title: Strega-palkinto

text: Strega-palkinto (Premio Strega) on arvostetuin italialainen kirjallisuuspalkinto. Palkinto myönnettiin ensimmäisen kerran 1947. Se myönnetään italialaiselle kirjailijalle, joka on kirjoittanut parhaan proosateoksen, joka on ilmestynyt edellisen vuoden toukokuun 1. päivän ja 30. huhtikuuta välillä.


title: Strega-palkinto

text: Maria ja Goffredo Bellonci alkoivat 1944 pitää kirjallista salonkia kotonaan Roomassa. Noihin sunnuntaitapaamisiin kokoontui kirjailijoita, taiteilijoita ja älymystöä, ja ryhmä sai nimen "Amici della Domenica" eli ”Sunnuntaiystävät”. Vuonna 1947 pariskunta päätti yhdessä likööritehtailija Guido Albertin kanssa perustaa liköörin nimen mukaan Strega-nimisen palkinnon ja voittajan valitsisivat Sunnuntaiystävät.


title: Strega-palkinto

text:
Maria Belloncin kuoltua palkintoa on hallinnoinut "Fondazione Maria e Goffredo Bellonci". Juryyn valittuja neljääsataa italian kulttuurieliitin jäsentä sanotaan yhä Sunnuntaiystäviksi. Italialainen
Telecom Italia on vastikään päättänyt ryhtyä palkinnon rahoittajaksi Strega-liköörin lisäksi.


title: Strega-palkinto

text: Vuodesta 2014 myös italiankielisille käännösteoksille on jaettu Strega Europea -palkinto. Ensimmäisenä vuonna ehdolla oli Delfina Sessan italiannos "Scompartimento n. 6" Rosa Liksomin romaanista "Hytti nro 6".


title: Liberaalipuolue (Norja)

text: Liberaalipuolue () on Norjan vanhin poliittinen puolue, joka on perustettu vuonna 1884. Puolueen ideologisena pohjana on sosiaaliliberalismi ja se on toiminut liberaalisten uudistusten, kuten parlamentarismin, uskonnonvapauden, oikeuslaitosuudistusten ja yleisen äänioikeuden perustamiseksi Norjassa.


title: Liberaalipuolue (Norja)

text: Liberaalipuolueen puheenjohtajana on toiminut vuodesta 2010 Trine Skei Grande ja puolueella on yhdeksän paikkaa suurkäräjillä vaalikaudella 2013-2017.


title: Venstre

text: Venstre voi tarkoittaa seuraavia:


title: Ammatillinen erityisopetus

text: Ammatillinen erityisopetus on tarkoitettu opiskelijoille, jotka tarvitsevat erityistä tukea tai oppilashuoltopalveluja vamman, sairauden, kehityksessä viivästymisen, tunne-elämän häiriön tai muun syyn vuoksi. Suomen lain mukaan jokaisella on oltava tasaveroiset mahdollisuudet osallistua ammatilliseen koulutukseen. Tämä merkitsee, että ammatillista erityisopetusta ja ammatillisen erityisopettajan tuen tulee olla saatavilla ammatillisissa oppilaitoksissa kaikilla opintolinjoilla.


title: Ammatillinen erityisopetus

text: Ammatillisen erityisopetuksen tarve on selkeästi lisääntynyt. Ammatillisiin opintoihin valikoituu opiskelijat, joista monilla on tuen tarve havaittu jo peruskoulussa. Peruskouluissa tuen tarve on lisääntynyt viimeisten kymmenen vuoden aikana huomattavasti luokkakokojen suurentuessa tehokkuusajattelun myötä. Kun vuonna 2008 yli 8 % peruskoululaisista oli erityisen tuen tarpeessa, ammatillisessa opetuksessa tuen tarve on jo yli 12 % opiskelijoista.


title: Ammatillinen erityisopetus

text: Opetus järjestetään mahdollisimman yksilöllisesti opiskelijan tarpeiden mukaisesti. Ammatillisen erityisopetuksen tavoitteita ovat ammatillisen perustutkinnon suorittaminen, työelämään sijoittuminen sekä kehittyminen hyväksi ja tasapainoiseksi ihmiseksi ja yhteiskunnan jäseneksi. Kaikille tarjotaan perusopetuksen jälkeen mahdollisuus ammatilliseen kehittymiseen työtä, työtoimintaa, jatko-opintoja ja hyvää elämää varten. Ammatillinen koulutus nähdään merkittävänä yhteiskunnallisen osallistumisen edistäjänä. Ammatillisen erityisopetuksen järjestämisessä ensisijaisena vaihtoehtona on inkluusio. Tavoitteet ovat samat kuin muussakin tutkintotavoitteisessa koulutuksessa, vaikka toteutustapa saattaa olla erilainen. Koulutukseen voivat hakea sekä nuoret että aikuiset opiskelijat .


title: Ammatillinen erityisopetus

text: Vaikka lainsäätäjän tavoite on suoda kaikille tasavertaiset mahdollisuudet ammatillisiin opintoihin, erityisen tuen saatavuus vaihtelee oppilaitoksittain ja opintolinjoittain. Suurissa kaupungeissa suosituimmilla ammattialoilla, jonne opiskelijoita on tulossa enemmän kuin voidaan ottaa tuen saatavuus on usein heikompaa, kuin maaseudun pienemmissä oppilaitoksissa, joissa erityisopetuksen tuki on järjestetty yleensä hyvin kaikilla opintolinjoilla.


title: Ammatillinen erityisopetus

text: Suomen opetuslain mukaan jokaiselle erityisopetukseen kuuluvalle tai siirtyvälle oppilaalle laaditaan henkilökohtainen opetuksen järjestämistä koskeva suunnitelma (HOJKS), jossa pohditaan oppilaan erityisopetuksen tarvetta ja toteutusmuotoja. Se laaditaan yhdessä koulun edustajien, oppilashuollon asiantuntijoiden, oppilaan ja tämän huoltajien kanssa. Se tulee laatia niille oppilaille, joille on tehty hallinnollinen erityisopetuspäätös. Suunnitelmaan kirjataan oppilaan tarvitsemat resurssit, yhteistyötahot ja vastuualueet eri tahojen kanssa sekä kehityksen ja kasvun seuranta. Vaikka kaikille erityisopetusta saaville oppilaille ei tarvitse laatia HOJKSia, se merkitsee lisätukea oppilaalle ja oppilaitokselle lisäresursseja opetuksen järjestämiseen .


title: Ammatillinen erityisopetus

text: Koulutuksen järjestäjän on tuettava vammaisen henkilön koulutukseen pääsyä, opiskelua ja valmistumista työuralle. Ketään ei saa syrjiä terveydentilan eikä vamman perusteella. Suomen perustuslaki 16 § takaa kaikille erilaisille oppijoille tasaveroiset mahdollisuudet perusopetukseen. Julkisen vallan on turvattava jokaiselle yhtäläinen mahdollisuus saada kykyjensä ja erityisten tarpeidensa mukaisesti myös muuta kuin perusopetusta sekä kehittää itseään varattomuuden sitä estämättä . Käytännössä perustuslaki ei kuitenkaan täysin ole taannut ihmisoikeuksien toteutumista. Esimerkiksi vammaisilla ei aiemmin ole ollut tasa-arvoisia mahdollisuuksia osallistua yhteiskunnan rahoittamiin koulutuspalveluihin. Erityistä tukea tarvitsevien henkilöiden koulutuksen turvaaminen ja kehittäminen on ollut viime vuosina yhtenä ammatillisen koulutuksen painopistealueena. Opetusministeriössä on valmisteltu ammatillisen erityisopetuksen strategia ja sen toimenpideohjelma.


title: Ammatillinen erityisopetus

text: Suomessa on yhteensä kuusi suomenkielistä ammatillista erityisoppilaitosta, joissa järjestetään eri alojen koulutusta. Vuoden 2009 alussa kaikki valtion omistamat ammatilliset erityisoppilaitokset yksityistettiin sulauttamalla ne jo olemassa oleviin yksityisiin kuntien tai säätiöiden ylläpitämiin ammatillisiin erityisoppilaitoksiin. Ne ovat tyypillisesti verkottuneet koko valtakunnan alueella toimiviksi monialaiseksi oppilaitoksiksi, joilla on toimipisteitä useilla eri paikkakunnilla.


title: Suosaari

text: Suosaari () on Puškinin piiriin kuuluva taajama ja kunnallishallintoalue Pietarin kaupungissa Venäjällä. Se sijaitsee 14 kilometriä kaupungin keskustasta etelään Pietarin ja Moskovan välisen maantien sekä Vitebskin rautatien risteyksessä. Radalla on samanniminen rautatieasema. Asukkaita on 15 800 henkeä (vuonna 2008).


title: Suosaari

text: Suosaaren taajama syntyi vuonna 1958 samannimisen sovhoosin yhteyteen. Nimensä se on saanut 7 kilometrin päässä Kusminkajoen varrella sijainneesta inkerinsuomalaisesta kylästä, joka kuului Venjoen seurakuntaan.


title: Suosaari

text: Nykyään Suosaaressa on suuria kuljetus- ja logistiikkakeskuksia. Teollisuusalueella toimii Toyota Motor Corporationin kokoonpanotehdas ja rakenteilla on General Motorsin tehdas. Alueelle suunnitellaan myös Suzukin kokoonpanotehdasta ja autonosien tuotantoa. Suosaaren sovhoosin toimintaa jatkaa vihanneksia, maitoa ja lihaa tuottava maatalousosuuskunta SPK Šušary.


title: Liberaalipuolue

text: Liberaalipuolue voi viitata useisiin puolueisiin, kuten


title: Henryk Tomanek

text: Henryk Tomanek on puolalainen entinen painija, joka kilpaili 100 kilon sarjassa sekä kreikkalais-roomalaisella että vapaalla tyylillä.


title: Henryk Tomanek

text: Tomanek sijoittui vuoden 1974 MM-kilpailuissa kuudenneksi. Seuraavan vuoden MM-kisoissa hän sijoittui neljänneksi häviten pronssiottelun. Pronssiottelun hän hävisi myös Montrealin olympialaisissa 1976. Vuosien 1978 ja 1979 MM-kilpailuissa hän sijoittui 100 kilon kreikkalais-roomalaisella tyylillä viidenneksi. 1979 hän kilpaili myös vapaapainissa sijoittuen samassa painoluokassa kuudenneksi.


title: Henryk Tomanek

text: Tomanek saavutti ensimmäisen arvokisamitalinsa sijoituttuaan pronssille vuoden 1981 EM-kilpailuissa. Vuoden 1983 MM-kilpailuissa hän sijoittui kuudenneksi sekä pronssille seuraavan vuoden EM-kilpailuissa.


title: Øygarden

text: Øygarden on saaristokunta Hordalandin läänissä Norjassa. Øygardenin kunta muodostettiin 1. tammikuuta 1964 saarista, jotka kuuluivat ennen kunnan muodostamista Hjelmen ja Herdlan kuntiin. Tammikuussa 2013 tehdyn väestönlaskennan mukaan kunnassa oli 4 563 asukasta.


title: Radøy

text: Radøy on kunta Hordalandin läänissä Norjassa. Radøyn kunta muodostettiin 1. tammikuuta 1964 osista Hordabøn, Mangerin, Sæbøn, Austrheimin ja Lindåsin kuntia. Tammikuussa 2013 tehdyn väestönlaskennan mukaan kunnassa oli 5 003 asukasta.


title: Samnanger

text: Samnanger on kunta Hordalandin läänissä Norjassa. Samnangerin kunta erotettiin omaksi kunnakseen Osin kunnasta 1. tammikuuta 1907. Tammikuussa 2013 tehdyn väestönlaskennan mukaan Samnangerin kunnassa oli 2 434 asukasta.


title: Rationalismi

text: Rationalismi on yleisesti järjen kannattamista korostava ajattelutapa.


title: Rationalismi

text: Historiallisesti osa uskonnottomista on kutsunut itseään rationalisteiksi eli järjen käytön kannattajiksi.


title: Antti Luotonen

text: Antti Armas Luotonen (20. huhtikuuta 1910 Jämsänkoski – 1997) oli suomalainen kirjailija ja sekatyömies.


title: Antti Luotonen

text: Luotosen vanhemmat olivat sekatyömies Vihtori Luotonen ja Anna Mäkinen. Luotosen veli oli taidetakoja Atle Luotonen.


title: Antti Luotonen

text: Antti Luotonen asui Lahdessa ja oli työssä Fennia Fanerin tehtaalla.


title: Stord

text: Stord on kunta ja kaupunki Hordalandin läänissä Norjassa. Kunnan pinta-ala koostuu pääosin Stordin saaren eteläosasta ja lähistön pikkusaarista. Stordin kunta sai kaupunkioikeudet vuonna 1997. Keskustelun jälkeen poliitikot päättivät, että koko kunnalle haetaan kaupunkioikeuksia, eikä pelkästään kunnan keskustaajama Leirvikille. Sijaintinsa takia Stordiin on aikoinaan ollut hankalat kulkuyhteydet, mutta nykyisin kulkeminen on nopeutunut maantietunneleiden, pikalauttojen ja siltojen ansiosta.


title: Stord

text: Stord on Sunnhordalandin alueen ainut kaupunki ja maailman suurin kaupunki, jonka pääasiallinen kirjakieli on uusnorja.


title: Stord

text: Stordin kunta (silloinen "Stordøen") perustettiin 1. tammikuuta 1838. Kunnasta on sen jälkeen erotettu kaksi kuntaa omikseen; Fitjar (Stordin saaren pohjoisosassa) vuonna 1860 ja Valestrand vuonna 1868. Tammikuussa 2013 tehdyn väestönlaskennan mukaan Stordin kunnassa oli 18 161 asukasta.


title: Silulu A'etonu

text: Silulu A'etonu (s. 19. maaliskuuta 1984, Guam) on amerikansamoalainen judoka. Pekingin olympialaisissa 2008 A'etonu osallistui sarjaan 63 kiloa häviten ensimmäisellä kierroksella Saksan Anna von Harnierille. Silulu A'etonu kantoi Pekingin olympialaisten avajaisissa Amerikan Samoan lippua.


title: Silulu A'etonu

text: Silulu A'etonu on syntynyt Guamilla ja varttunut Amerikan Samoalla, kunnes muutti Utahiin isovanhempiensa luo 16-vuotiaana.


title: Rimpparemmi

text: Rimpparemmi on Rovaniemellä toimiva Suomen pohjoisin ammattitanssiteatteri. Se yhdistää suomalaista kansantanssia ja nykytanssia. Tanssiteatterissa on vakituisessa työsuhteessa neljä ammattitanssijaa ja kaksi ammattimuusikkoa.


title: Rimpparemmi

text: Rimpparemmi tekee vuosittain 2–4 kokoillan teosta, joista vähintään yksi on suunnattu lapsille ja nuorille. Teatterin taiteellinen johtaja on Matti Paloniemi. Kotipaikkakuntansa lisäksi Rimpparemmi esiintyy ympäri Suomea ja erityisesti Lapissa. Lisäksi Rimpparemmin toimintaan kuuluu viikoittaista opetusta tarjoava nuorten harrastajien tanssiteatteriryhmä.


title: Rimpparemmi

text: Rimpparemmin toiminta ammattimaisena tanssiteatterina käynnistyi vuonna 1999. Vuoden 2000 alusta ryhmä pääsi teatteri- ja orkesterilain mukaisen valtionosuusjärjestelmän piiriin. Rimpparemmi on ollut osa Pohjoisen Tanssin Aluekeskusta vuodesta 2005.


title: Rimpparemmi

text: Kansantanssiyhtye Rimpparemmi perustettiin Tervolassa 1974. Taustayhteisönä oli tuolloin Tervolan Nuorisoseura. Ryhmässä aloitti 8 tanssijaa, mutta ryhmä kasvoi pian 16 tanssijan ja 5 muusikon kokoonpanoksi. Rimpparemmi esiintyi paljon sekä kotimaassa että ulkomailla ja se sai palkintoja muun muassa nuorison taidetapahtumissa.


title: Rimpparemmi

text: Toiminnan kehittyessä ja kasvaessa Rimpparemmi siirtyi Rovaniemelle vuonna 1986. Samana vuonna taustaorganisaatioksi perustettiin Lapin läänin kansantanssiyhtye r.y. Tanssikoulutoiminta aloitettiin v. 1989.


title: Rimpparemmi

text: Vuoden 2010 huhtikuun alusta taustaorganisaationa toiminut Lapin läänin kansantanssiyhtye r.y muutti virallisesti nimensä muotoon Lapin kansantanssiyhtye Rimpparemmi r.y. Ammattiryhmän nimeksi otettiin Tanssiteatteri Rimpparemmi.


title: Rimpparemmi

text: Nykyään Rimpparemmi on alueellisesti merkittävä ammattiteatteri, joka kiertää ympäri Suomea pohjoisinta Lappia myöten. Tanssin saavutettavuuden ja tunnettuuden lisääminen on merkittävä osa Rimpparemmin toimintaa.Rimpparemmi on vieraillut toimintansa aikana noin 30 maassa ympäri maailman, mm. Ruotsissa, Kiinassa, Japanissa, Venäjällä, Sloveniassa, Turkissa, Saksassa, Kanadassa, Kuwaitissa, Unkarissa ja Koreassa.


title: Rimpparemmi

text: Rimpparemmi on julkaissut kolme äänitettä: "Sinisiiro kultakiiro" vuonna 1989, "Lohipoika" vuonna 1995 ja "Karhuntanssi" vuonna 2001.


title: Qiu Jian

text: Qiu Jian (s. 25. kesäkuuta 1975 Jiangsu) on kiinalainen kivääriampuja ja olympiavoittaja.


title: Qiu Jian

text: Qiu Jian saavutti olympialaisissa Pekingissä 2008 kultaa 50 m pienoiskiväärin asentokilpailussa ja oli 19. makuussa.


title: Rötsänsilta

text: Rötsänsilta () on Kraasselan piiriin kuuluva kaupunginosa Pietarissa Venäjällä. Se sijaitsee Kraasselan pohjoispuolella Tallinnan maantien sekä Pietarin ja Hatsinan välisen rautatien varrella. Radalla on samanniminen rautatieasema. Kaupunginosan läpi virtaa Tuutarinjoki. Asukkaita on 16 600 henkeä (vuonna 2002).


title: Rötsänsilta

text: Rötsänsillan taajama on saanut nimensä paikalla sijainneesta inkeriläiskylästä, joka kuului Hietamäen luterilaiseen seurakuntaan. Kaupunginosaan kuuluvat myös Torikka () ja Vanha-Paanova ().


title: Rötsänsilta

text: 1800-luvulla ja 1900-luvun alussa seudulla oli tykistön harjoittelukenttä. Rautatien valmistuttua vuonna 1859 Rötsänsillasta tuli suosittu huvila-alue. Vuonna 1961 paikkakunta sai kaupunkimaisen taajaman statuksen ja vuonna 1973 se liitettiin Pietarin kaupunkiin. Rötsänsillassa on sisäministeriön joukkojen varuskunta, ilmapuolustuskorkeakoulu, uusi nykyaikainen tutkintavankila ja erilaisia sotilasajoneuvoja sekä muita liikennevälineitä suunnitteleva ja valmistava OAO VNIItransmaš.


title: Rötsänsilta

text: Rötsänsillan teollisuusalue sijaitsee taajaman ulkopuolella, Leningradin alueen Lomonosovin piirin Villasin kunnassa Volhonskin maantien varrella. Aiemmin paikalla olivat Koirovan kylät. Alueella toimivat mm. savuketehdas Philip Morris Ižora, Kraft Foodsin kahvipakkaamo ja Ahlersin logistiikkakeskus. YIT:n venäläinen tytäryhtiö YIT Lentek rakentaa sinne 96 hehtaarin teollisuuspuistoa, johon tulee mm. Atrian lihanjalostuslaitos ja Evlin logistiikkakeskus.


title: Anders Lange

text: Anders Lange (5. syyskuuta 1904 Aker, Akershus – 18. lokakuuta 1974) oli norjalainen poliitikko. Lange oli värikäs hahmo Norjan politiikassa. Vuotta ennen kuolemaansa hän perusti oman puolueen, "Anders Langes Parti til sterk nedsettelse av skatter, avgifter og offentlige inngrep (ALP)", josta myöhemmin muodostui Edistyspuolue.


title: Anders Lange

text: Anders Lange syntyi lääkäri Alf Langen (s. 1869) ja Anne Elisabeth Svenssonin (s. 1873) perheeseen. Hän valmistui metsäteknikoksi Oddernesin metsäkoulusta 1926. Hän vietti vuodet 1927–29 Argentiinassa puutarhakoulun johtajana.


title: Anders Lange

text: Päätyönään hän hoiti kenneliä ja koirahotellia, ensin Oppegårdissa ja myöhemmin Askerissa. Hän toimitti myös omaa lehteä nimeltä "Hundeavisen" vuosina 1948–53 ja 1960–61, jonka nimeksi myöhemmin tuli "Anders Langes avis" vuodesta 1962. Hän oli naimisissa kahdesti.


title: Anders Lange

text: Lange aktivoitui politiikassa vuoden 1930 tienoilla. Hän toimi monen kuuluisuuden, kuten Christian Michelsenin ja Fridtjof Nansenin, vuonna 1925 perustaman Fedrelandslaget-yhdistyksen sihteerinä 1930–38. Yhdistys halusi saada aikaan yhteisen porvarillisen rintaman Työväenpuoluetta eli "kommunisteja" vastaan, estääkseen Neuvostoliiton tartuttamaa vallankumousaatetta Norjassa. Lange oli aluksi erityisen aktiivinen Sørlandetilla, josta hänet pian kutsuttiin järjestön sihteeriksi. Lange matkusteli ympäriinsä pitämässä poliittisia esitelmiä, usein lukioissa. Sotien välinen poliittinen eliitti ei ottanut häntä kovinkaan vakavasti, vaikka useat tuon ajan poliitikot, kuten Haakon Lie ja Finn Gustavsen ovat maininneet hänet muistelmissaan. Elinkeinoelämän taholta häntä kuitenkin pidettiin hyödyllisenä ja hänen toimintansa jatkui jopa talouselämältä saadun suoran taloudellisen tuen ansiosta.


title: Anders Lange

text: Vuosina 1938–1940 Lange toimi "Landsforeningen Norges sjøforsvar" -meripuolustusyhdistyksen sihteerinä ja 1940–45 hän oli vangittuna moneen otteeseen.


title: Anders Lange

text: Anders Langen hetki koitti vuonna 1965 perustetun porvarihallituksen epäonnistuttua alentaa veroja ja julkisia maksuja. Sen sijaan Työväenpuolueen politiikka eteni yhä näkyvämmin. 1970-luvun lama aiheutti lisääntynyttä työttömyttä ja korkeampia veroja ja Anders Lange sai yleisöä jo 30 vuotta esillä pitämälleen sanomalle. Hän perusti puolueen "Anders Langes Parti til sterk nedsettelse av skatter, avgifter og offentlige inngrep (ALP)" 1973. Puolueessaan hän oli ainut tunnettu kasvo, mutta määrätietoisen mediastrategiansa ja yksinkertaisen, puolueen nimessäkin esiintyvän, ohjelmansa ansiosta vaalikampanja löi läpi. ALP sai 5 % äänistä, 108 000 ääntä ja 4 paikkaa Stortingetiin. Samaan aikaan uusien vasemmistopuolueiden vaaliliitto sai puolestaan jopa 16 paikkaa, joten kyseistä vaalivuotta on pidetty todellisena protestivaalivuotena.


title: Anders Lange

text: Itse Lange ehti toimia kansanedustajana vain vuoden ja 18 päivää ennen kuolemaansa. Hänet valittiin suhteellisen merkityksettömään hallintovaliokuntaan, jossa hänen aloitteestaan saatiin aikaan Vinmonopoletille oma muovikassi. Hänen puheitaan pidettiin omalaatuisina ja ne herättivät usein hilpeyttä muissa edustajissa, joskin vitsit alkoivat eräiden kanssaedustajien mielestä toistaa itseään ajan myötä.


title: Anders Lange

text: Langen politiikka herätti paljon arvostelua. Hänet ymmärrettiin muun muassa Etelä-Afrikan apartheid-hallinnon kannattajana ja tiedotusvälineet "paljastivat" hänen säännöllisin väliajoin vastaanottaneen rahaa Etelä-Afrikan hallitukselta. Hän totesi itse pitävänsä Ayn Randia ideologisena esikuvanaan. Hän vastusti lapsilisiä sekä valtion yleisradiomonopolia. Langea ei toisaalta pidetä täysiverisenä liberaalinakaan. Hän halusi vähentää valtion vaikutusvaltaa ja vastuualueita, mutta hänen arvonsa muutoin olivat hyvin konservatiivisia.


title: Anders Lange

text: Lange menehtyi yritettyään juosta kiinni kotiinsa Askerin Heggedaliin jo lähtenyttä junaa ja hän kuoli sydänongelmiinsa muutamaa päivää myöhemmin.


title: Anders Lange

text: Langen tilalle Stortingetiin nousi hänen varakansanedustajakseen valittu Carl I. Hagen, joka oli eronnut Reformipuolueensa kanssa ALP:stä jo aiemmin kesällä. Myöhemmin Reformipuolue palasi ALP:n riveihin ja vaihtoi nimensä "Fremskrittpartiet":iksi (), josta sittemmin kasvoi eräs Norjan suurimpia puolueita Hagenin johdolla.


title: Rintaliivien historia

text: Rintaliivit ovat sidoksissa naisen sosiaaliseen asemaan yhteiskunnassaNaiset ovat käyttäneet rintaliivejä rintojen tukemiseen ja peittämiseen katseilta jo vuosisatoja.


title: Rintaliivien historia

text:
Historiankirjoituksissa on paljon mainintoja naisista, jotka ovat käyttäneet erilaisia virityksiä rintojen peittämiseen, ja kohottamiseen ylöspäin. Minolaisen kulttuurin historiassa on mainintoja alkeellisista rintaliiveistä 2500 eaa.
Myös Kreetalaiset papittaret käyttivät 1500 eaa rintoja paikallaan pitäviä kankaita.


title: Rintaliivien historia

text: 1600-luvulta 1800-luvulle varakkaat naiset käyttivät korsetteja — eräänlaisia rintaliivien esimuotoja, jotka työnsivät rintoja ylöspäin. Jo tänä aikana oli erilaisia rintaliiviyrityksiä, joista ehkä yleisin oli halkaista korsetti poikittaissuunnassa kahtia ja tukea ylemmällä osalla rintoja.


title: Rintaliivien historia

text: 1900-luvun alussa markkinoille tuli alkeellisia rintaliivejä. Rintaliivejä ryhdyttiin valmistamaan teollisesti 1930-luvulta lähtien. Sittemmin rintaliivit ovat syrjäyttäneet korsetit valtaosin. Myös erilaisia toppeja on tullut markkinoille.


title: Rintaliivien historia

text: Keskiajalla oli poikkeuksellista, että nainen tuki rintojaan jotenkin erityisesti. Jos nainen tuki rintojaan jotenkin, hän käytti siihen yksinkertaista liinaa. 1500-luvulla rikkaat naiset käyttivät alkeellisia korsetteja rintojensa tukemiseen. Eräs varakas toppia käyttänyt oli Catherine de 'Medici (1519−1589, kuningas Henrin toisen vaimo). 1600-luvun alkupuolella korsetit koostuivat jäykistetyistä liinavaatteista ja alkukantaisista korsetin jäykistä osista. 1600-luvun loppupuolella rikkaat naiset siirtyivät käyttämään ohuesta metallista tehtyjä tukia vaatteiden vuorissa, jotta heidän rintansa tulisivat paremmin esiin. 1600-luvulla korsettien painopiste oli rintojen muotojen esiin tuomisessa. Korsetit käytännössä pakottivat rintoja ylöspäin.


title: Rintaliivien historia

text: Vuonna 2008 Lengbergin linnasta löytyi 1400- ja 1500-luvulta peräisin olevia alusvaatteita. Niiden joukossa oli modernien rintaliivien kaltaisia vaatekappaleita, joissa on siis rintoja tukevat kupit. Toisenlaista ratkaisua samaan ongelmaan löydössä edustavat paidat, joissa on pussit rintoja varten.


title: Rintaliivien historia

text: Ainoa ajanjakso, jolloin naiset eivät käyttäneet korsetteja, oli Ranskan suuren vallankumouksen ja Napoleonin sotien aikoihin. Rintoja kuitenkin pyrittiin tukemaan. Vuonna 1814 korsetit palasivat takaisin muotiin.


title: Rintaliivien historia

text: Rintaliivien historiassa on huomattavasti päällekkäisyyksiä korsettien kanssa, joista rintaliivit oikeastaan ovat peräisin.


title: Rintaliivien historia

text:
Vuonna 1893 amerikkalainen Marie Tucek patentoi omat liivinsä, joiden tarkoitus oli tukemisen sijasta rintojen litistäminen ja piilottaminen näkyvistä. Mary Phelps Jacob patentoi New Yorkissa vuonna 1914 keksintönsä nimeltä ”Backless Brassiere”, jota pidetään nykyaikaisten rintaliivien alkuna. Hän loi niille tuotemerkin Caresse Crosby ja myi patenttinsa Warner Brothers Corset Companylle 1 500 dollarin hintaan. Warnerin veljekset ansaitsivat seuraavina vuosina liiveillä noin 15 miljoonaa dollaria.
Ensimmäiset rintaliivit tulivat kauppoihin Ranskassa 1899.
1930 luvulla kehitettiin joustavat rintaliivit.
Vuonna 1935 kehitettiin kuppikokoja kuvaavat kirjaimet. A b c jne.
Vuonna 1980 rintaliivien väritystä huomioitiin muussakin pukeutumisessa.
1970-luvulta lähtien on erilaisten rintaliivimallien määrä kasvanut räjähdysmäisesti. Kun 1970-luvulla saattoi naisella olla yhdet rintaliivit, niitä on nykyään monia erilaisia. Rintaliivejä on kehitetty muun muassa urheiluun, eri juhliin, ja arkeen.


title: Rintaliivien historia

text: Rintaliivit tulevat tulevaisuudessa kasvamaan nykyisiä suuremmiksi, mikäli maailman alati kasvavaa ylipaino-ongelmaa ei saada kuriin. Painonnousu näkyy muun muassa rintojen koon kasvuna. Esimerkiksi Isossa-Britanniassa yleisimpien rintaliivien koko on kasvanut kuppikoosta 34B kokoon 36C.


title: Victoria Pendleton

text: Victoria Pendleton (s. 24. syyskuuta 1980 Stotfold, Bedfordshire, Britannia) on englantilainen ratapyöräilijä.


title: Victoria Pendleton

text: Pendleton voitti kultaa Pekingin olympiakisoissa ratapyöräilyn eräajossa eli sprintissä. Lontoon olympiakisoissa hän voitti kultaa keirinissä sekä hopeaa sprintissä. Ratapyöräilyn maailmanmestaruuden hän on voittanut eräajossa vuosina 2005, 2007, 2008, 2009, 2010 ja 2012, joukkuesprintissä vuosina 2007 ja 2008 sekä keirinissä vuonna 2007.


title: Juri Suh’orukov

text: Juri Suh’orukov (, s. 29. maaliskuuta 1968 Donetsk) on ukrainalainen kivääriampuja ja olympiamitalisti.


title: Juri Suh’orukov

text: Suh’orukov on saavuttanut olympialaisissa Pekingissä 2008 hopeaa 50 m peinoiskiväärin asentokilpailussa ja oli 36. makuussa. Lisäksi hän on saavuttanut MM-kilpailuissa neljä mitalia, joista kirkkain on Barcelonassa 1998 voitettu joukkuemaailmanmestaruus 50 m pienoiskiväärin asentokilpailussa.


title: Baker Streetin metroasema

text: Baker Streetin metroasema on Lontoon metron metroasema. Asemalla kulkee Bakerloo-, Jubilee-, Circle-, Hammersmith & City- ja Metropolitan-linjojen junat. Asema on yksi maailman vanhimmista edelleen käytössä olevista metroasemista.


title: Baker Streetin metroasema

text: Asemalla on kymmenen laituria, enemmän kuin yhdelläkään toisella asemalla Lontoon metrossa.


title: Baker Streetin metroasema

text: Metropolitan Railway avasi aseman 10. tammikuuta 1863. Vuosien varrella aseman kautta alkoi kulkea muitakin linjoja. 23. ja 30. toukokuuta 1973 asemalta löydettiin pommeja, jotka kuitenkin poistettiin turvallisesti.


title: Tyynenmeren kisat

text: Tyynenmeren kisat (ennen Etelä-Tyynenmeren kisat) ovat neljän vuoden välein järjestettävät urheilukilpailut, joihin ottavat osaa useat Oseanian pienet saarivaltiot ja itsehallintoalueet.


title: Tyynenmeren kisat

text: Ensimmäiset Etelä-Tyynenmeren kisat järjestettiin Suvassa, Fidžillä, vuonna 1963. Tuolloin kisoihin otti osaa 770 urheilijaa ja toimitsijaa 12 maasta. Kisojen ohjelmaan kuuluu lukuisia lajeja, joista useat ovat erityisesti eteläisen Tyynenmeren alueella suosittuja, mutta mukana on myös vähemmän tunnettuja urheilumuotoja. Viimeisimmät Tyynenmeren kisat järjestettiin Port Moresbyssa, Papua-Uudessa-Guineassa vuonna 2015, jolloin 24 valtiota ja itsehallintoaluetta kilpaili 28 urheilulajissa.


title: Tore Brovold

text: Tore Brovold (s. 12. kesäkuuta 1970 Hamar) on norjalainen haulikkoampuja ja olympiamitalisti.


title: Tore Brovold

text: Tore Brovold on saavuttanut olympialaisissa Pekingissä 2008 hopeaa skeetissä uudella finaali olympiaennätyksellä 145 (120+25). Lisäksi hän on saavuttanut kolme mitalea MM-kilpailuista.


title: Thomas Katter

text: Thomas Mikael Katter (s. 13. joulukuuta 1959 - k. 9. helmikuuta 2010) oli suomenruotsalainen muusikko, säveltäjä ja sovittaja.


title: Thomas Katter

text: Katterin isä oli urheilija, olympiapronssivoittaja Berndt Katter (1932–2014) ja äiti Stina Katter (o.s. Sandell, 1933–1983).


title: Thomas Katter

text: Katterilla on kaksi lasta, Martin Michael Alexander Katter (s. 1987) sekä Johanna Fredrika Emilia Katter (s. 1989).


title: Thomas Katter

text: Katter oli ammatiltaan kitaransoitonopettaja, säveltäjä sekä musiikkisovittaja. Levyjä Katter on sovittanut noin 25 kappaletta (2008) vuodesta 1986 lähtien, sekä ollut aktiivisesti mukana muun muassa lasten laulukilpailuissa kapellimestarina vuosina 1990-luvulla.


title: Thomas Katter

text: Katter esiintyi pianistina sekä kitaransoittajana ja laulajana useasti. Hän on ollut muun muassa ruotsalaisen lauluartistin Alf Robertsonin konserttipianistina, säestänyt konsertissa ruotsalaista Thore Skogmania sekä myös Lill Lindforsia. Hän on soittanut myös lähes kaikilla Ruotsin sekä Viron ja Suomen välillä kulkevilla laivoilla. Soitettuaan useissa eri yhtyeissä vuodesta 1986, Katter siirtyi esiintymään yksin vuonna 2001.


title: Thomas Katter

text: Katterin säveltämistä teoksista parhaiten menestyneet ovat Euroviisujen Suomen karsinnan toisen sijan vuonna 1990 saavuttanut ”Jag tror på friheten” (”Uskon vapauteen”), esittäjänä Susanne Sonntag, sanoittaja Henrik Svahn, sekä samana vuonna MTV3:n järjestämässä joululaulukilpailussa erikoismaininnan saanut ”Joulupukin rekiretki”. MTV3:n kilpailusäännöissä toivottiin sekä sävelmää että tekstiä, mutta Katter lähetti instrumentaaliteoksen, joka poikkeuksena hyväksyttiin, ja äänitettiin kahtena eri versiona myöhemmin julkaistulle "Joululaulu 90" -äänilevylle (MTVLP 026). Sävelmästä tuli myös kilpailun ”tunnari”.


title: Thomas Katter

text: Katterin sovittama ”Det finns så många sköna människor” (”On niin paljon ihania ihmisiä”) voitti Tenavatähti-kilpailun 1991 Christopher Rombergin esittämänä. Katter myös sovitti kilpailulevyn "Stanna hos mig" ("Pysy luonain") kahdestatoista sävelmästä yksitoista. Yhden sovituksista teki edesmennyt kapellimestari Jaakko Salo. Tenavatähti-kokoelmalevy, Tenavatähti 1991, jossa Rombergin laulama sekä Katterin sovittama voitokas sävelmä julkaistiin, saavutti kultalevyn.


title: Thomas Katter

text: Vuoden 1995 Syksyn Sävel -kilpailussa Katterin sekä Mika Brushanen sävelmä ”Allt ordnar sig” (”Kaikki järjestyy”) saavutti viidennen sijan. Esittäjänä Greger.


title: Thomas Katter

text: Katterilla on Teosto-merkinnöissä yli 90 sävelmää tai sovitusta. Katter jatkoi esiintymisiään, musiikin sovitustöitä sekä kitaransoitonopetusta Etelä-Suomessa kuolemansa asti.


title: Martin Weinek

text: Martin Weinek (s. 30. kesäkuuta 1964 Leoben, Steiermark) on itävaltalainen teatteri- ja elokuvanäyttelijä sekä ohjaaja. Hänen tunnetuin roolinsa lienee etsivä Fritz Kunz televisiosarjassa "Poliisikoira Rex".


title: Martin Weinek

text: Weinek opiskeli draamaa vuosina 1983–1986 professori Peter P. Jostin johdolla. Vuonna 1986 hän liittyi Wienin "Theater Gruppe 80:een" ja sai myös ensimmäisen elokuvaroolinsa elokuvaan "Nachsaison", jossa hän esitti hissipoikaa.


title: Martin Weinek

text: Näyttelijätyön lisäksi Weinek pitää vaimonsa Evan kanssa kolmen hehtaarin kokoista viinitilaa Heiligenbrunnin lähellä.


title: Ibrahim Camejo

text: Ibrahim Camejo (s. 28. kesäkuuta 1982 Holguin, Kuuba) on kuubalainen pituushyppääjä, olympiamitalisti.


title: Ibrahim Camejo

text: Camejo karsiutui loppukilpailusta Helsingin MM-kilpailuissa 2005 tuloksella 778 cm. Pekingin olympialaisissa 2008 hän saavutti pronssia hypättyään tuloksen 820 cm. Samana vuonna hän hyppäsi ennätyksekseen 846 cm Bilbaossa 21. kesäkuuta. Berliinin MM-kilpailuissa 2009 hän karsiutui loppukilpailusta.


title: Ibrahim Camejo

text: Ulkoradat


title: Ibrahim Camejo

text: Sisäradat


title: Kun yö saapuu

text: Kun yö saapuu on Maarit Hurmerinnan 17. albumi. Se julkaistiin 1. lokakuuta 2008.


title: Perhostoka

text: Perhostoka ("Ameca splendens") on tokien heimoon kuuluva kalalaji, joka katosi luonnosta 1990-luvulla, mutta on säilynyt akvaariokalana.


title: Perhostoka

text: Kala on näyttävä kiiltävien suomujensa ja vilkkaan käytöksensä ansiosta.


title: Perhostoka

text: Perhostokan luontainen elinalue rajoittui Río Ameca -jokeen Länsi-Meksikossa.


title: Perhostoka

text: Akvaariokalana perhostoka on melko helppohoitoinen.


title: Perhostoka

text: Veden pH-arvoon tulee olla välillä 6,0–8,0, kovuuden dH-arvon välillä 9–19 ja lämpötilan 26–32 °C. Perhostoka viihtyy korkeintaan kaksi metriä syvissä vesissä.


title: Taktiili viittomakieli

text: Taktiili viittomakieli on viittomakielen variaatio, jota viitotaan kuurosokeiden kanssa kädestä käteen. Taktiilisti viitottaessa kuurosokean kädet ovat viittojan käsien päällä, ja hän voi seurata viittomista omien tuntoaistimustensa ja liikeaistimustensa perusteella. Viittomakielen lisäksi myös viitottua puhetta ja sormiaakkosia voidaan viittoa taktiilisti.


title: Taktiili viittomakieli

text: Tavallisessa viittomakielessä osoitetaan ilmeillä ja vartalon liikkeillä esimerkiksi kysymystä ja kieltoa tai vaikkapa tunteita, mutta koska taktiilissa viittomakielessä viestejä ei voi välittää näköaistin kautta, ne ilmaistaan erikseen viittomilla.


title: Yhteyslentokone

text: Yhteyslentokone on pienikokoinen, tavallisesti aseistamaton lentokone, jota käytetään sodassa tiedusteluun sekä kevyen lastin, esimerkiksi haavoittuneiden, viestinviejien ja upseerien, kuljettamiseen ilmateitse. Usein yhteyskoneet ovat kevyitä, siviililiikenteessä lentäviä yleisilmailulentokoneita, jotka on pienin rakenteellisin ja ulkomuodollisin muutoksin sovitettu sotilaskäyttöön. Käyttötarkoituksensa vuoksi yhteyslentokoneet on suunniteltu nousemaan lyhyiltäkin kiitoteiltä.


title: Yhteyslentokone

text: Yhteyslentokoneita käytettiin laajalti toisessa maailmansodassa. Nykyisin niiden tehtävät ovat kuitenkin siirtyneet helikopterien, tiedustelusatelliittien sekä tiedustelulennokkien ja muiden miehittämättömien ilma-alusten hoidettaviksi, eikä nykyaikaisesti varustetuilla armeijoilla ole yhteyslentokoneita vakinaisessa kalustossaan.


title: Warren Potent

text: Warren James Potent (s. 7. huhtikuuta 1962 Sydney) on australialainen kivääriampuja ja olympiamitalisti.